Beberapa Wanita Berkongsi Cerita Mereka Perlu Berkahwin Sebelum Usia 25 Tahun

Isu perkahwinan sering menghantui sesiapa sahaja terutamanya kaum wanita. Masyarakat kita sering mempunyai stigma negatif terhadap wanita yang masih tidak berkahwin walaupun usia sudah semakin meningkat. Dari situ lahirlah pelbagai gelaran kurang enak seperti andartu, anak dara tua atau andalusia.

Stigma negatif ini bukan sahaja terdapat dalam masyarakat di Malaysia sahaja. Di China, golongan wanita yang tidak berkahwin ini digelar ‘Sheng Nu’, yang jika diterjemah bermaksud perawan tua. “Gelaran ini diberi pada wanita yang berumur 25 tahun ke atas yang masih belum berkahwin,” kata Li Yu Xuan, wanita berusia 33 tahun yang masih belum berkahwin. Dalam satu filem pendek oleh produk kecantikan terkenal SK-II, Xuan dan beberapa wanita lain meluahkan kebimbangan mereka untuk lebih difahami oleh masyarakat.

Tahun Lepas, International Prestige Skincare Brand SK-II melancarkan kempen #changedestiny – kempen di peringkat global yang masih berlangsung bertujuan untuk wanita mempunyai kuasa dalam membentuk masa depan mereka sendiri. Sebagai salah satu kempen untuk SK-II ini, SK-II telah berkongsi cerita wanita-wanita yang berjaya menghadapi cabaran yang menghalang mereka untuk mencapai mimpi dan impian mereka.

Bagi mengekalkan tema tersebut, filem pendek ‘Marriage Market’ telah dilancarkan, dengan mengetengahkan isu wanita di China yang perlu berkahwin sebelum usia mereka 25 tahun. Beberapa wanita telah dipilih dan tampil untuk berkongsi cerita mereka tentang isu ‘Sheng Nu’ ini.

Panggilan itu seringkali digunakan dalam kehidupan harian masyarakat di China. Biasanya dipakai untuk menjatuhkan air muka mereka yang kahwin lambat. Seperti apa yang dapat dilihat dalam filem ini, berkahwin atas dasar cinta bukanlah semudah yang disangka. Di China, marriage market ini adalah satu perkara yang biasa.

Ibu bapa akan mencari, membandingkan dan mencari persamaan antara anak dan bakal suami bagi anak mereka. Perkara seperti ketinggian, berat badan, gaji pekerjaan dan personaliti turut diambil kira dan dibandingkan. Ada di antara wanita yang tidak langsung mengetahui bahawa mereka berada dalam ‘market perkahwinan’ untuk dijadikan jodoh kepada bakal suami yang mereka langsung tidak kenali.

Dalam filem ini juga, ramai responden yang berbelah bahagi antara mencuba untuk memenuhi kehendak ibu bapa, expectation untuk membina keluarga bahagia tetapi pada masa yang sama mahu membina masa depan mereka sendiri.

Dengan kempen ini, SK-II mengambil langkah yang positif untuk membantu wanita menghadapi tekanan market perkahwinan ini. Satu ‘iklan perkahwinan’ yang dibuat oleh SK-II yang sebenarnya bukan iklan tetapi lebih kepada mesej dari wanita-wanita independen ini; di mana mereka mahu mempunyai kuasa untuk menentukan takdir dan masa depan mereka sendiri. Dengan itu, satu platform telah dibentuk untuk wanita ini meluahkan buah fikiran dan suara mereka.

“Saya tidak mahu berkahwin hanya disebabkan saya perlu berkahwin. Saya tidak akan hidup dengan gembira jika itu matlamatnya,” kata Xuan dalam filem ini. Diharap filem ini dapat membentuk kembali rasa hormat dan membuang stigma negatif Sheng Nu ini dalam masyarakat. Dalam dunia serba moden ini, setiap individu mempunyai hak untuk mementukan masa depan mereka sendiri dan dengan siapa mereka mahu berkahwin.

Walaupun penantian untuk mencari jodoh itu mungkin mengambil masa, tetapi ianya pasti akan lebih bermakna bukan? Lihat filem pendek oleh SK-II ‘Marriage Market’ ini di bawah. Boleh juga tonton bersama keluarga anda yang paksa anda untuk berkahwin pada usia muda. Biar lambat janji jumpa pasangan yang akan till jannah bukan?

Anda boleh ke laman SK-II untuk baca cerita-cerita inspirasi lain yang dikongsi oleh wanita seluruh dunia melalui kempen #changedestiny.


SK magic Perkenal Mesin Pencuci Pinggan Mangkuk Baharu

Aktiviti kunjung mengunjung sudah menjadi tradisi turun temurun apabila tiba musim perayaan terutamanya Aidilfitri.

Pelbagai topik bakal menjadi bualan seperti isu semasa yang menggamit keceriaan seisi rumah bersama tetamu sambil ditemani pelbagai hidangan juadah raya bagi menjamu tetamu yang hadir.

Selepas tetamu beransur pulang, maka bermulalah sesi tugasan yang paling kurang digemari iaitu mencuci pinggan mangkuk di dapur.

Bagi memudahkan seisi rumah khususnya ketika musim perayaan, jenama kelengkapan rumah terkemuka Korea Selatan, SK magic tampil dengan produk baharu iaitu Mesin Pencuci Pinggan Mangkuk Triple Care SK magic.

Merupakan produk rangkaian baharu  keluaran SK magic, Mesin Pencuci Pinggan Mangkuk Triple Care ini menjadi pelan sewa milik mesin basuh pinggan mangkuk pertama di pasaran dan Malaysia.

Mesin Pencuci Pinggan Mangkuk Triple Care SK magic boleh dimiliki dengan pelan sewa milik bermula RM99 sebagai harga pengenalan, di samping perkhidmatan dan sabun pencuci Libre percuma yang akan dihantar ke depan pintu rumah setiap empat bulan.

Mesin Pencuci Pinggan Mangkuk Triple Care SK magic mampu meningkatkan kualiti kehidupan dengan memudahkan rutin harian dan menjimatkan masa serta tenaga untuk pengendalian kerja-kerja rumah.

Di samping itu, Mesin Pencuci Pinggan Mangkuk Triple Care dari SK magic ini dipercayai juga dapat meningkatkan kebersihan kerana mampu membersihkan pinggan dengan lebih berkesan berbanding cucian tangan yang boleh membantu mengurangkan risiko penyakit atau pencemaran daripada patogen bawaan makanan.

Dengan adanya Mesin Pencuci Pinggan Mangkuk Triple Care SK magic, ibu bapa khususnya yang baru menimang cahaya mata boleh menarik nafas lega dan memanfaatkan ciri sanitasi khas untuk botol bayi.

Ciri khas ini dapat membersihkan botol dan aksesori bayi tanpa mempunyai mesin sanitasi yang berasingan. Lihat bagaimana Mesin Pencuci Pinggan Mangkuk Triple Care SK magic memudahkan tugasan harian anda.

Dapatkan Mesin Pencuci Pinggan Mangkuk Triple Care SK magic dan bebaskan tangan anda daripada mencuci pinggan mangkuk hari ini dan luangkan masa anda dengan perkara yang anda suka.

Untuk maklumat lanjut mengenai Mesin Pencuci Pinggan Mangkuk Triple Care SK magic, boleh layari laman web SK magic.


Skandal ‘Panama Papers’ Diterangkan Secara Santai Dalam Bentuk Kartun

Dua hari lalu, dunia dikejutkan dengan skandal terbesar yang melibatkan beberapa pemimpin dunia yang dikenali sebagai ‘Panama Papers’. Jadi apa sebenarnya skandal Panama Papers ini?

Firma guaman dari Panama, Mossack Fonseca adalah firma yang bertanggungjawab dan mahir dalam membantu individu atau syarikat antarabangsa untuk mewujudkan shell companies, bertujuan untuk menyimpan dan menjaga aset kewangan mereka. Individu dari Mossack Fonseca sendiri yang mendedahkan data ini kepada International Consortium of Investigative Journalists (ICIJ) untuk melaporkan berkenaan beberapa individu terkenal dunia yang mempunyai syarikat luar negara dan menjalankan urusan keewangan sulit.

Menurut ICIJ, ia adalah dokumen dalam bentuk data yang mendedahkan 12 bekas dan pemimpin dunia yang mempunyai hubungan dengan syarikat yang beroperasi di luar negara pimpinan mereka. Vladimir Putin secara diam mempunyai aset USD2 billion disimpan di dalam bank dan syarikat luar negara miliknya.

Pendedahan ini juga merangkumi 128 politicians dan public figure dari seluruh dunia. Berapa besar data yang berjaya didedahkan? Sejumlah 2.6TB data dokumen berkenaan korupsi dan cukai. Dokumen yang didedahkan oleh Panama Papers ini adalah lebih banyak daripada apa yang Edward Snowden dedahkan pada tahun 2013.

Jadi apa sebenarnya kesalahan mereka ini? Bagi memudahkan kita semua memahami skandal Panama Papers ini, DanGLiesack dan Vox menerangkan skandal ini dalam bentuk kartun.

Diadaptasikan kes ini kepada Panama Papers, ramai individu yang berkuasa menyimpan tabung di rumah Johnny di Panama. Anda mungkin tidak bersalah dalam soal ini. Tetapi rakan anda, Michael mencuri wang ibunya dan memasukkannya ke dalam tabung di rumah Johnny. Jacob pula mengambil duit poket pelajar lain dan menyimpannya di rumah Johnny supaya ibunya tidak tahu.

Wartawan seluruh dunia sedang membaca Panama Papers untuk lebih mengetahui tentang aktiviti yang berlaku di rumah Johnny di Panama; sama ada segala urusan itu legal atau melanggar undang-undang tetapi mereka tetap akan menghadapi masalah kerana memiliki tabung rahsia adalah perbuatan yang salah.

Buat masa ini, Perdana Menteri Iceland, Sigmundur Gunnlaugsson telah meletak jawatan selepas namanya dikaitkan dengan skandal Panama Papers ini. Pemimpin lain seperti Vladimir Putin, Perdana Menteri Pakistan, Raja Arab Saudi dan Presiden Azerbaijan yang turut dikaitkan dalam skandal ini masih belum membuat kenyataan balas.

Ada yang menyatakan ini adalah agenda Amerika untuk melemahkan dan memburukkan nama pemimpin-pemimpin dunia ini. Jadi kita tunggu dan lihat sahaja perkembangan terbaru tentang skandal ini.


Akhirnya Kisah Penutup Naruto Yang Kita Tunggu Bertahun-Tahun Telah Tiba

Dulu saya adalah peminat kisah Naruto, 12 tahun lepas. Selepas itu, apabila mula bekerja, dan bosan dengan kisah Naruto yang semakin banyak filler, saya sudah mula meninggalkannya. Jadi apabila berita ini keluar, saya amat gembira, kerana cerita ini mempunyai substance yang dimahukan.

Filem NARUTO THE MOVIE: THE LAST akan mula ditayangkan di 18 pawagam GSC pada 29 Januari 2015 di seluruh negara. Untuk maklumat lanjut, sila layari laman web GSC di sini.


Skateboarding Akhirnya Diiktiraf Untuk Sukan Olimpik Tokyo 2020

Para skaters sekalian di luar sana, ini berita baik untuk anda. International Olympic Committee (IOC) telah mengundi acara skateboarding  sebagai antara sukan baru yang akan diperkenalkan untuk sukan Olimpik 2020 di Tokyo. Yeah!

Ini merupakan satu pengiktirafan baru buat sukan skateboading di mana ramai yang masih menyangka sukan ini hanya untuk ‘budak-budak nakal’ sahaja. Sukan ini mula dipelopori oleh skater ternama seperti Jay Adams, Tony Alva, dan Stacy Peralta (Zephyr Boys) sejak tahun 70an lagi. Hanya pada tahun 2020 sukan ini mendapat pengiktirafan oleh IOC.

Acara skateboarding itu nanti akan mengambil 80 orang skaters ; 40 lelaki dan 40 perempuan bertanding untuk pingat emas. 4 sukan baru yang akan berada di Olimpik bersama skateboarding nanti adalah surfing, karate, sports climbing dan baseball.

Presiden Olimpik Tokyo 2020, Yoshiro Mori berkata, “Penambahan sukan-sukan baru ini akan memberi atlet muda peluang untuk mereka bersaing dan menyumbang pingat untuk negara di kejohanan berprestij seperti sukan Olimpik. Ini akan membuatkan mereka menjadi paling baik dalam hidup dan sukan yang mereka ceburi.”

Malangnya, sukan squash masih lagi tidak diberi peluang untuk bersaing di Olimpik. Jika tidak, Nicole David semestinya sudah bawa pulang pingat emas olimpik pertama buat negara.

Jadi para skaters di luar sana, ada masa 4 tahun untuk anda siapkan diri. Mana tahu anda berpeluang untuk wakili negara di Tokyo nanti. Boleh compete dengan P-Rod atau Nyjah untuk pingat emas. Awesome! Harap KBS aware tentang perkara ini. Ramai skaters tempatan yang hebat cuma mereka tidak dapat peluang untuk menyinar.


SKECHERS Hadir Dengan Koleksi One Piece Baharu

Ini berita baik buat anda peminat anime One Piece diluar sana, SKECHERS tampil dengan kasut edisi khas One Piece. Jika sebelum ini, SKECHERS hanya tampil dengan 2 karakter iaitu Luffy and Trafalgar Law, kini 5 karakter diperkenalkan iaitu Jimbe, Whitebeard, Marco, Boa Hancock, and Blackbeard.

Bagi koleksi Skechers X One Piece ini, ia tampil dengan 5 warna berbeza yang menonjolkan karakter hero yang dipilih. Variasi warna bagi koleksi tersebut adalah biru, merah, oren, kuning dan hitam.

Harga bagi koleksi ini adalah $90 (~RM367). Buat anda yang ingin mendapatkan koleksi ini, ianya akan tersedia di acara pelancarannya pada 28 Mac 2019 iaitu hari esok hingga 31 Mac 2019 di Pavilion Kuala Lumpur.


Skechers Kembalikan Zaman Kanak-Kanak, Keluarkan Foamies Dengan Reka Bentuk Pokemon

Skechers, The Comfort Technology Company™, dan peneraju global dalam gaya hidup melancarkan koleksi Foamies baharunya yang menampilkan reka bentuk Pokémon.

Diiktiraf sebagai siri anime dan permainan terbaik di peringkat global, Koleksi Foamies Pokémon Skechers ini merupakan yang pertama dan disediakan untuk lelaki, wanita dan kanak-kanak. Koleksi lelaki dan wanita kini sudah tersedia di pasaran, manakala koleksi kanak-kanak akan dilancarkan pada bulan Oktober ini.

Bercakap kepada media, Zann Lee, Pengarah Urusan Skechers Asia Tenggara meluahkan rasa gembira dengan pelancaran reka bentuk terbaharu Skechers. Tambah beliau lagi, reka bentuk ikonik dengan karakter Pokemon sudah pastinya akan mengembalikan nostalgia kepada para pelanggan.

“Dengan reka bentuk klasik Foamies yang tersendiri, rangkaian ini juga mengembalikan rasa nostalgia bagi mereka yang membesar dengan menonton siri Pokémon,” katanya.

Reka bentuk terbaharu Skechers GOwalk 5™ Foamies ini akan mengembalikan nostalgia di kalangan pengguna dengan warna yang unik dan imej comel Pokémon yang digemari ramai seperti Pikachu, Jigglypuff, Eevee, Snorlax dan Charizard.

Beli mana-mana dua item daripada koleksi Pokémon oleh Skechers di gerai rasmi Skechers, dan anda akan mendapat Dry Bag Pokémon secara percuma. Beg ini sangat sesuai buat anda yang sukakan aktiviti lasak.

Koleksi Foamies Pokémon Skechers untuk lelaki dan wanita kini boleh didapati di www.skechers.com.my, Lazada, Shopee, serta kedai Skechers berikut: Pusat Beli-belah Skechers 1Utama, Suria KLCC, Pavilion KL, Pavilion Bukit Jalil, Mitsui Shopping Park Lalaport BBCC dan banyak lagi.

Koleksi kanak-kanak akan dilancarkan pada bulan Oktober melalui saluran runcit yang sama.


Skechers Perlekeh Kualiti Kasut Nike Dalam Iklan Terbaru

Skechers tampil dengan iklan edisi Ahad The New York Times menyindir Nike berikutan satu kemalangan yang melibatkan pemain bola keranjang dari Universiti Duke, Zion Williamson yang tercedera semasa beraksi selepas kasut jenama Nike yang dipakainya koyak.

Hal yang demikian menjadi tarikan umum apabila jenama besar Nike yang dikhabarkan memiliki kualiti kasut terbaik terlibat dengan insiden sedemikian. Model yang digunakan oleh Zion ketika itu adalah model kasut bola keranjang PG 2.5.

Jika dilihat pada iklan yang dilancarkan oleh Skechers ini, mereka tampil menunjukkan sepasang kasut mirip model Nike PG 2.5 dengan keadaan kasut berkenaan terkoyak. Malah, dalam iklan tersebut, slogan ‘Just Blew It’ digunakan bagi menggantikan slogan Nike ‘Just Do It’.

#skechers goes after #nike with halfpage ad @nytimes today. #sneakerwars heating up more. #justblewit #zionwilliamson #sportsbiz #NFLCombine pic.twitter.com/60tRmy63Ze

Savage Ad by Skechers. #Skechers #ZionWilliamson #Duke #JustBlewIt #Nike #Roasted pic.twitter.com/Iyr1QXYEWy

— Ingrid Travassos (@TangledBeeHive) March 3, 2019

Skechers shows zero chill towards Nike in wake of Zion Williamson’s injury 👀

— Yahoo Sports (@YahooSports) March 2, 2019

Ianya satu marketing yang ‘nakal’ daripada Skechers. Adakah anda bersetuju kualiti kasut Nike semakin teruk jika dibandingkan dengan jenama kasut yang lain?


Skechers Pula Saman adidas

Selepas kalah kepada isu model Stan Smith baru-baru ini, Skechers pula mahu menyaman adidas.

Ini berikutan isu pemain bola keranjang remaja NCAA yang menurut Skechers, adidas merasuah pemain untuk membuat promosi tidak adil dan false advertising. Menurut pihak Skechers, adidas secara senyap memberi bayaran kepada pemain sekolah tinggi dan kolej untuk menyarung produk adidas.

Skechers beranggapan cara ini tidak sepatutnya berlaku serta menghalang jenama-jenama lain untuk bersaing secara sihat. Ianya sedikit sebanyak memberi kelebihan kepada adidas untuk menjadi jenama yang popular di kalangan pelajar sekolah tinggi dan kolej.

Dalam saman Skechers, mereka menuntut sejumlah wang kerana kekurangan jualan serta kerugian akibat perlu membuat lebih iklan dan pemasaran. Wakil daripada adidas pula beranggapan tuduhan ini adalah sesuatu yang tidak masuk akal.

Kes ini akan disebut di mahkamah New York pada bulan Oktober.


Promosi RM1 Untuk ‘2nd Pair’ Skechers Kembali Sehingga 12 Disember 2020

Bagi anda peminat jenama Skechers, ini peluang untuk anda dapatkan kasut yang menjadi idaman anda dengan promosi terbaik.

Mana tidaknya, Skechers kini kembalikan promosi RM1 untuk pembelian kasut kedua anda. Untuk pengetahuan anda, promosi ini telah pun bermula dan ia tersedia di kesemua cawangan Skechers sehingga 12 Disember 2020.

Akan tetapi, promosi ini hanya sah untuk barangan terpilih sahaja. Tunggu apa lagi? Jangan terlepas peluang anda untuk dapatkan kasut atau barangan lain dengan harga promosi. Peluang tidak datang selalu!

Sementara itu, kami kongsikan beberapa artikel berkaitan Skechers pada pautan di bawah.

SKECHERS Hadir Dengan Koleksi One Piece Baharu

Skechers Perlekeh Kualiti Kasut Nike Dalam Iklan Terbaru


Anda Boleh Beli Kasut Ini Jika Tidak Mampu Untuk Beli Adidas ‘Yeezy’ Yang Sebenar

Rasa kasut Adidas Yeezy Boost 350 V2 ‘Beluga’ terlalu mahal? Ini mungkin alternatif untuk anda. Baru-baru ini, Seorang pengguna Twitter terjumpa sepasang kasut di butik Skechers yang coraknya tak ubah seperti 350 Beluga.

Sketchers REALLY OUT HERE SELLING KNOCK OFF YEEZYS pic.twitter.com/h0prPDoZcu

Ada peminat setia Skechers di sini? Ini bukan pertama kali Skechers meniru rekaan kasut jenama lain. Sebelum ini pelbagai rekaan dari Nike, Vans dan banyak lagi ditiru tetapi rekaan corak Yeezy Beluga ini yang paling pelik.

Rekaan asalnya yang sporty kini diterjemah ke bentuk kasut pejabat. Jika anda ke laman rasmi Skechers, anda akan jumpa pelbagai rekaan yang serupa dengan model Adidas yang lain seperti Tubular, UltraBoost, Stan Smith dan banyak lagi. Ya, kasut kerja Beluga ini pun anda boleh beli secara atas talian.

Ianya dijual pada harga USD90 (lebih kurang RM385). Murahlah jika dibandingkan dengan harga pasaran Yeezy Boost 350 V2 ‘Beluga’ RM4,000. Nanti kami akan cuba ke butik Skechers untuk lihat sama ada model ini masuk ke Malaysia atau pun tidak. Menangnya kasut Skechers ‘Beluga’ ini adalah ianya boleh disarung untuk ke pejabat. Ada yang suka dengan rekaan kasut ini?


Berbekalkan Skil Videografi, Honda Accord Ini Berjaya Dibida Sehingga 200 Kali Ganda

Menonton iklan kereta baru di kaca TV atau YouTube mungkin bukanlah perkara yang baru. Namun bagaimana pula jika kereta sudah yang berumur lebih 2 dekad diiklankan kembali? Demi cinta kepada kekasih hatinya, lelaki ini telah mengiklankan Honda Accord 1996 milik kekasihnya secara video dan dimuat naik di YouTube.

Hasilnya, video beliau telahpun mendapat lebih 2 juta tontonan sepanjang 3 hari ini. Dari segi harga, Honda Accord 1996 yang mula dibuka bidaan pada harga $499 (~RM2,113.76) kita telah dibida sehingga $100,300 (~RM424,870.80). Nak tahu apa yang lebih menarik? Bidaan untuk kereta ini masih lagi berbaki 4 hari dan kemungkinan bakal dijual dengan harga yang lebih tinggi. Tonton video ini untuk melihat masterpiece beliau.


Hero Hindustan Pun Boleh Kalah Dengan Skill Bermain Bowling Lelaki Ini

Kenali Andy Varipapa, seorang pemain bowling professional pada era 1920-an. Skill beliau sungguh hebat sehingga kami rasakan ada unsur-unsur special effect.

Saksikan kehebatan beliau sendiri dengan melakukan trick yang hampir mustahil. Beliau membuatkan bowling kelihatan lebih mudah daripada A B C.

Dengan gaya penceritaan tahun 1948 dan gaya Andy Varipapa yang comel, anda mungkin tak sedar 8.29 minit telah berlalu. Hehe.


Skill Memotong Bawang Lelaki Ini Mampu Buat Para Wanita Terpukau. Mungkin Juga Cemburu?

Jika berkaitan masakan dan penyediaan makanan di India, sudah pasti kelajuan dan cara penyediaan makanan menjadi suatu tarikan.

Apa yang dilakukan oleh lelaki ini hanyalah memotong bawang menggunakan teknik yang biasa tetapi pada kelajuan yang luar biasa, mungkin lebih laju daripada chef professional di luar sana.


‘Akhirnya, Lama Tunggu’- Netizen Teruja Maggi Tomyam Bersama Pes Kembali Berada Di Pasaran

Masihkah anda ingat rasa Maggi tomyam yang menggunakan pes yang dijual pada satu ketika dahulu? Mesti ada daripada anda yang rindu untuk nikmati Maggi tomyam tersebut, bukan?

Terbaharu, seorang pengguna Twitter @blurpppppppppp telah berkongsi gambar Maggi tomyam. Apa yang menarik perhatian adalah, Maggi tomyam dijual dalam pes dan bukannya serbuk.

PES IS BACK ITS NO LONGER POWDERED pic.twitter.com/WYywkJF6Un

— blurpy (@blurpppppppppp) October 27, 2021

Perkongsian tersebut mendapat perhatian netizen dan rata-rata netizen berasa teruja kerana Maggi Tomyam menggunakan pes dijual kembali selepas beberapa tahun serbuk mengantikan pes.

Malah, para netizen berharap rasanya akan sama seperti dahulu dimana lebih berminyak dan pedas seperti beli di kedai makan. Bukan itu sahaja, para netizen juga sudah tidak sabar mahu membelinya dan nikmati Maggi tomyam.

Esok start motor pergi beli. Omg u have no idea how i miss maggie from my childhood taste. https://t.co/alri7FgMc2

— xiao waiting room (@zhienwru) October 27, 2021

Finally its back.. https://t.co/rM57M5qD2r

— zur ain (@strangerfighter) October 27, 2021

I’ve been waiting for this moment to come https://t.co/uaXGKYFEli

maggi tomyam ada yang pes sebelum ni? pic.twitter.com/ioR7YM9UsA

— kelibat (@khalilahtaiko_) October 28, 2021

Akan tetapi, ada juga netizen tidak tahu sebelum ini mi segera Maggi tomyam dijual dengan pes dan menyangka dari dulu ia dijual dengan serbuk. Bukan itu sahaja, para netizen yang sudah lama menantikan kemunculan semula Maggi tomyam dengan pes ini berasa gembira kerana akhirnya penantian mereka berakhir.

Sementara itu, kami kongsikan cara untuk masak mi segera yang enak pada pautan di bawah ini.

Resipi Enak Maggi Kari Tumis Ini Pasti Membuat Anda Terliur

Lihat Warga New York Terpesona Dengan Kesedapan Maggi Kari

Sempat Masak Maggi Dalam Lori Ketika Banjir, Aksi Lelaki Ini Buat Ramai Terhibur


Papan Iklan Gergasi Yang Mempromosikan Skim Cepat Kaya Ini Tidak Seperti Yang Anda Sangka

Bukan orang Malaysia saja yang senang terpengaruh dengan skim cepat kaya tapi satu dunia memang suka skim cepat kaya. Cerita benar.

Masakan seorang businessman yang berjaya dari China datang ke Malaysia untuk mempromosikan skim cepat kaya atau dalam bahasa lain MLM. Kami yakin anda sangat kenal dengan bisnes MLM.

Di Penang terdapat satu papan iklan gergasi yang menunjukkan gambar seorang orang cina dan tertulis “bakal orang terkaya’ di dunia mempromosikan bisnes berkonsepkan MLM atas nama YSLM.

Menariknya, kedutaan China melalui The Star telah memberitahu syarikat tersebut telah di haramkan di China dan pengasasnya telah beberapa kali ditahan pihak polis.

Rakyat China melalui beberapa laman web China pula melaporkan pengasasnya Yun Shu Mao telah menukar nama dan terbang ke Malaysia untuk meluaskan empayar MLM nya dengan mengguna nama Zhang Jian.

Dalam website yang sama juga, dilaporkan awal tahun ini skim cepat kaya yang dijalankan oleh pemuda ini telah mengakibatkan 10,000 orang kehilangan wang tunai berjumla RM20juta

Duta China di Malaysia, Huang Huikang berkata kedutaan China sedang menyiasat skim cepat kaya ini dan menasihatkan orang ramai supaya berhati hati.

Sementara itu di Butterworth, Majlis Perbandaran mengarahkan papan iklan gergasi skim cepat kaya yang dipasang berhampiran plaza tol Jambatan Pulau Pinang diturunkan.

Sekiranya anda mempunyai wang berlebihan eloklah kiranya anda sponsor kos operasi kami di The Vocket daripada memberi kepada alien alien di luar sana. Eh.


18 Ciri Skim Jutawan Segera Yang Mesti Diketahui Semua

Malaysia adalah syurga bagi Skim Jutawan Segera atau Skim Cepat Kaya yang menawarkan pelbagai jenis bentuk pelaburan. Apatah lagi skim pelaburan begini mempunyai ramai peminatnya untuk menjadi Jutawan segera! Walaupun Skim Cepat Kaya terdiri daripada pelbagai jenis namun mempunyai ciri-ciri yang hampir sama seperti berikut:

1. Pamerkan duit bertimbun-timbun daripada orang ramai masuk skim pelaburan. Jika tiada gambar ‘real’ boleh cilok dari internet.

2. Bergaya dengan kereta mewah. Cara bergaya terbaik ialah berdiri di atas bumbung kereta. Jika tiada kereta mewah maka bergaya dengan key chain kereta pun okay.

3. Tunjuk dapat cek ratus ribu ringgit. Jika tiada dapat cek macam tu boleh aje guna cek sendiri kemudian tulis nama sendiri. Tulis berapa ratus ribu income yang dihajati di atas cek.

4. Tunjukkan pulangan pelan ‘perniagaan’ atau pelaburan dengan jumlah yang tidak masuk akal iaitu 60% ke atas. Jika mahu jadi jutawan segera tidak cukup pulangan hanya 2%-3%.

5. Cara pelaburan ialah tidak perlu bersusah payah menjual produk. Hanya letak duit pelaburan sahaja. Kemudian pendapatan pasif akan muncul. Jika ahli mencari ahli baru atau menjual produk. Maka ia adalah seribu langkah lebih pantas untuk menjadi jutawan.

6. Mendakwa skim menjadi jutawan anjuran mereka ialah pelan berbentuk perniagaan dan bukan syarikat pelaburan. Walaupun sudah terang lagi bersuluh modus operandi ialah mengajak orang ramai melabur untuk menjadi jutawan.

7. Sentiasa berbangga syarikat mereka berdaftar dengan Suruhanjaya Syarikat Malaysia. Sedangkan kedai mamak dan kedai runcit yang berdaftar dengan SSM tidak pun berbangga-bangga seperti mereka.

8. Berbangga dengan produk syarikat mempunyai sijil halal Jakim atau halal palsu. Produk halal tidak bermakna operasi syarikat adalah patuh syariah atau sah di sisi undang-undang.

9. Sentiasa pamerkan ahli syarikat yang berjaya menjadi jutawan. Pastikan di antara jutawan itu ialah ustaz atau orang agama. Ia membina persepsi jika orang agama masuk skim ini mestilah skim ini betul.

10. Semasa program latihan skim cepat kaya ini. Mestilah diulang-ulang perkataan JUTAWAN. Jika mahu kelihatan Islamik maka gunalah istilah JUTAWAN MUSLIM.

11. Pengaruh orang ramai melabur dengan jumlah yang besar supaya dapat menjadi jutawan dengan cepat. Galakkan bakal ahli baru meminjam duit daripada ahli keluarga atau membuat pinjaman peribadi di bank.

12. Pamerkan gambar jumlah duit masuk ke dalam akaun ahli. Ini menunjukkan syarikat tidak berbohong sama sekali. Lain kali mereka akan berbohong.

13. Sentiasa berbangga dengan ada surat perjanjian di antara ahli dan syarikat. Sedangkan surat perjanjian itu tidak menjelaskan sepenuhnya skim pelaburan dan banyak perkara yang kabur di dalamnya.

14. Berbangga ahli dan syarikat mempunyai perjanjian yang mati setem. Sedangkan sebelum ini banyak Skim Cepat Kaya yang ‘bungkus’ memiliki perjanjian yang mati setem dengan ahli. Perjanjian yang mati setem hanya untuk menguatkan sebagai bahan bukti di mahkamah. Perjanjian mati setem tidak bermakna syarikat itu tidak akan menipu.

15. Tunjuk kepada orang ramai bahawa terdapat ahli mereka terdiri daripada profesor, pensyarah, doktor, peguam, pimpinan masyarakat dan sebagainya. Ia membina persepsi skim cepat kaya mereka adalah betul.

16. Sentiasa pamerkan gaya hidup mewah ahli skim supaya ahli baru dan bakal ahli percaya dan beriman dengan pelan menjadi jutawan segera. Pamerkan gambar makan di restoran mewah, melancong di luar negeri, tengok movie tiket VVVIP dan sebagainya.

17. Jika orang ramai mempertikaikan skim pelaburan maka mereka akan melantik Penasihat Syariah bagi menasihati dan mengawasi operasi supaya patuh syariah. Walaupun sudah wujud Penasihat Syariah namun isu-isu syariah yang menjadi pertikaian masih juga timbul tanpa mendapat jawapan yang konkrit daripada Penasihat Syariah.

18. Sentiasa ulang-ulang bahawa masa dahulu hidup miskin dan terbuang. Boleh juga sebut masa dahulu kerja gaji ciput sahaja dan dipandang hina. Namun apabila masuk skim ini kehidupan mereka berubah 360 darjah.

Jika mahu melabur maka melaburlah di tempat yang patuh syariah dan dikawal oleh undang-undang. Jika mahu berniaga maka berniagalah dalam perniagaan yang sebenar. Skim Jutawan Segera hanya mimpi indah pada malam hari. Mimpi indah ini akan lenyap sebaik sahaja bangkit daripada tidur.


Skim Keselamatan Sosial Suri Rumah Dan Karnival Kerjaya MyFutureJobs 2023 Dilancar Sabtu Ini

Kementerian Sumber Manusia (KSM), menerusi Pertubuhan Keselamatan Sosial (PERKESO) akan menganjurkan pelancaran Skim Keselamatan Sosial Suri Rumah (SKSSR) & Karnival Kerjaya MYFutureJobs 2023 untuk membawa skim perlindungan suri rumah ini lebih dekat dengan Rakyat Malaysia dan mengadakan temu duga terbuka berserta pelbagai aktiviti perkhidmatan pekerjaan dalam skala yang besar.

Program yang akan diadakan pada 11 dan 12 Februari di Pusat Konvensyen Kuala Lumpur, dijangka dikunjungi oleh lebih 5,000 pencari kerja di seluruh negara, di samping para pengunjung dari kalangan suri rumah dan wanita amnya, dan badan-badan NGO berkaitan, juga Rakyat Malaysia keseluruhannya.

Yang Amat Berhormat Perdana Menteri, Dato’ Seri Anwar Ibrahim dijadual menyempurnakan Pelancaran Skim Keselamatan Sosial Suri Rumah & Karnival Kerjaya MYFutureJobs 2023 ini pada hari Sabtu, 11 Februari 2023.

KSM dan PERKESO mengalu-alukan kehadiran Perdana Menteri yang menterjemahkan sokongan Kerajaan terhadap usaha membangunkan jaringan keselamatan sosial yang komprehensif dan inklusif di Malaysia.

Sepanjang dua hari tersebut, orang ramai boleh berinteraksi secara terus dengan PERKESO bagi memahami SKSSR dan manfaatnya dengan lebih mendalam, di samping mendapatkan khidmat nasihat serta membuat pendaftaran SKSSR di booth yang disediakan. Para suami dan pihak ketiga seperti badan-badan NGO atau syarikat swasta juga digalakkan menaja caruman bagi pihak suri rumah.

Mula dilaksanakan pada 1 Disember 2022, SKSSR menawarkan faedah-faedah di bawah Perlindungan Bencana Domestik dan Perlindungan Keilatan seperti Faedah Perubatan, Faedah Hilang Upaya Kekal, Elaun Keuzuran, Faedah Pengurusan Mayat dan Pencen Penakat. Skim perlindungan di bawah Akta Keselamatan Sosial Suri Rumah 2022 (Akta 838) ini terbuka kepada wanita warga tempatan dan pemaustatin tetap yang berusia kurang 55 tahun dan menguruskan rumah tangga sepenuh masa atau separuh masa, berkahwin ataupun bujang.

Sementara itu, Karnival Kerjaya MYFutureJobs 2023 merupakan karnival berskala besar yang pertama bagi tahun ini dianjurkan PERKESO sebagai suatu inisiatif untuk meningkatkan peluang rakyat memperoleh pekerjaan berkualiti, seterusnya mengurangkan kadar pengangguran di samping memperkasa pasaran buruh.

Karnival dua hari ini menawarkan lebih 13,000 peluang pekerjaan termasuk kira-kira 20 peratus daripadanya terbuka kepada golongan Orang Kurang Upaya (OKU) daripada 140 syarikat merentas pelbagai sektor dan industri. Dibuka dari 9.00 pagi hingga 5.00 petang, Karnival ini bakal menyaksikan penglibatan majikan besar seperti Maybank, BSN, EXIM Bank, KTM Malaysia, ExxonMobil, UMW, UOA Group dan Avisena Healthcare.

Pelbagai aktiviti perkhidmatan pekerjaan yang disediakan secara percuma akan turut diadakan sepanjang Karnival ini seperti penyediaan resume, pendaftaran portal MYFutureJobs serta bimbingan dan nasihat kerjaya. Pelbagai hadiah cabutan bertuah yang menarik juga menanti para pengunjung sepanjang karnival berlangsung.

Berikut merupakan senarai majikan dan jawatan yang menyertai Karnival Kerjaya MYFutureJobs 2023 pada 11 Februari 2023 (Sabtu), Jam 9.00 pagi – 5.00 petang bertempat di Pusat Konvensyen Kuala Lumpur (KLCC). pic.twitter.com/KXmXkEKI1H

— MYFutureJobs (@MYFJOfficial) February 9, 2023

Penganjuran Karnival ini merupakan salah satu usaha berterusan KSM melalui PERKESO untuk mewujudkan peluang pekerjaan secara mampan kepada semua lapisan masyarakat termasuk golongan rentan seperti orang kurang upaya (OKU). Ia juga menyokong usaha dan komitmen Kerajaan untuk membantu rakyat yang terkesan dengan ekonomi semasa dan pasca-pandemik COVID-19, terutamanya mereka yang kehilangan pekerjaan atau menganggur.

Sehubungan itu, PERKESO menyeru semua suri rumah dan pencari kerja di seluruh negara memanfaatkan peluang ini dengan berkunjung ke Pelancaran Skim Keselamatan Sosial Suri Rumah & Karnival Kerjaya MYFutureJobs 2023 pada hujung minggu ini. Bagi pencari kerja, PERKESO menggalakkan mereka mendaftar di pautan www.myfuturejobs.gov.my/career sebelum hadir ke Karnival Kerjaya.

Bagi para majikan yang berminat untuk turut serta dalam mana-mana karnival kerjaya anjuran PERKESO, mereka boleh menghubungi Pegawai Perkhidmatan Pekerjaan PERKESO. Untuk sebarang maklumat lanjut, sila layari laman sesawang PERKESO di www.perkeso.gov.my atau hubungi talian khidmat pelanggan PERKESO di talian 1-300- 22-8000.


Skincare Terbaru Koolit Trending Di Twitter, Ini Review Penggunanya Punca Jadi Rebutan Netizen

Tidak kiralah lelaki atau wanita, kulit yang cantik dan sihat sudah tentu jadi idaman setiap orang. Sebab itu bila ada yang berkongsi tentang mana-mana produk yang bagus untuk kulit, semua orang berebut nak cuba.

Baru-baru ini viral di media sosial tentang produk Koolit™. Kalau anda nak tahu, produk penjagaan kulit yang satu ini tengah laris sakan di pasaran. Nak tahu apa yang best sangat pasal produk ini? Anda baca sendiri review dekat bawah.

Kami yakin sebenarnya ramai yang tidak suka guna losyen atau krim sebab teksturnya selalu melekit dan berminyak. Paling tak best, apabila nak pegang barang atau pakaian pun jadi takut sebab risau melekat kesan kotoran losyen itu.

Tapi apa yang menariknya pasal produk ini, salah satu kelebihan yang buat ia viral dan jadi pilihan ialah losyen dan krim Koolit™ jenis tidak melekit sebab sangat cepat menyerap.

Sepanjang musim wabak, amalan membersihkan tangan menggunakan sabun atau hand sanitizer dah jadi rutin harian. Paling risau bila kandungan alkohol dalam cecair sanitizer yang sepatutnya berfungsi membunuh kuman akhirnya dalam diam-diam turut menjejaskan kesihatan kulit.

Kalau kita check satu persatu review yang ada, nampaknya semua produk Koolit™ mampu melembapkan semula kulit dan cegah masalah kering dan merekah.

Anda yang ada masalah kulit sensitif tapi masih tidak jumpa produk yang sesuai? Mungkin sudah tiba masanya untuk bertukar kepada Koolit™ sebab rata-rata review yang kami baca, semuanya cakap produk ini memang terbaik untuk kulit sensitif. Apa yang lagi best, produk Koolit™ mengandungi bahan semula jadi dan juga bebas daripada sebarang wangian tambahan!

Kami yakin anda semua tahu betapa seksanya bila berhadapan dengan masalah kulit gatal. Paling tragis bila anda mula menggaru sana sini dan akhirnya kulit jadi lebih teruk. Rasa pedih, rimas dan stress. Cuba baca review kat bawah ini, kami yakin masalah kulit anda pun boleh selesai macam mereka.

Mungkin ada yang tertanya-tanya, produk Koolit™ ini boleh ke dijadikan pengganti untuk skincare? Jawapannya ya, memang boleh! Kalau anda nak tahu, produk Koolit™ bukan setakat boleh melembapkan kulit tetapi rumusan bahan terbaik dalam produk ini juga membantu mencerahkan kulit secara semula jadi sekaligus mengurangkan masalah pigmentasi dan tona kulit tidak sekata tau. Rugi kalau tidak cuba!

Kalau sabun mandian anda tak ngam kulit, boleh jadi macam-macam masalah. Gel mandian Koolit™ Gentle Body Wash adalah pilihan terbaik sebab ia bukan saja membersih malah melembapkan kulit serta tidak menyebabkan kulit kering atau merekah. Pendek kata, mandian Koolit™ memang jauh berbeza berbanding mana-mana gel mandian lain kulit sensitif yang lain.

Kalau boleh dibuat skincare, sudah tentu semua orang mengharapkan Koolit™ menjaga kulit dengan baik betul tidak? Rasanya kalau anda baca review dekat bawah ini, esok juga pakat borong Koolit™.

Anda tahu tidak review daripada siapa ini? Betul tu, Marsha pun guna Koolit™ juga! Bukan biasa-biasa tau produk viral ini. Walaupun boleh dikatakan jenama Koolit™ masih baru di pasaran, tapi nampaknya selebriti pun sudah mula yakin dengan kemampuannya untuk memelihara kesihatan kulit.

Sebenarnya ada banyak lagi review yang kami jumpa di Twitter, tapi kami yakin ini sudah lebih dari cukup. Lagipun, sebaiknya anda cuba sendiri produk Koolit™ ini barulah dapat tahu best atau tidak.

Hasil carian kami di internet, produk Koolit™ ada tiga pilihan iaitu Koolit™ Soothing Lotion, Koolit™ Calming Cream & Koolit™ Gentle Body Wash. Ketiga-tiga pilihan produk ini ternyata sesuai untuk semua jenis kulit, malah bukan saja digunakan untuk orang dewasa, tapi ia juga selamat digunakan termasuk kulit bayi.

Bagi anda yang belum tahu, produk Koolit™ diformulasi dengan Ekstrak Akar Manis (Licorice Root Extract) yang mempunyai sifat melegakan serta mencerahkan kulit dan ia turut mengandungi vitamin E semulajadi.

Kalau anda berminat untuk dapatkan produk viral ini, boleh serbu ke Watsons atau layari sahaja laman sesawang Watsons sebelum ia sold out! Tunggu apa lagi?

Sementara itu, kami kongsikan makanan yang baik untuk anda kelihatan awet muda pada pautan di bawah ini.

Mahu Awet Muda, Makan 15 Jenis Ulam Yang Sedap Ini

6 Cara Nampak 10 Tahun Lebih Muda Tanpa Botox

5 Bahan Semula Jadi Yang Baik Untuk Penjagaan Kulit Anda


Skincare Terbaru Koolit Viral, Kami Cuba Selama 3 Minggu Dan Ini ‘Review’ Jujur Kami

Baru-baru ini viral di media sosial tentang satu produk penjagaan kulit terbaru yang laris sakan di pasaran. Pada mulanya macam risau nak cuba sebab kulit saya jenis sensitif. Tapi lepas baca review pengguna di Twitter, saya beranikan diri untuk beli dan cuba pakai produk ini selama 3 minggu secara konsisten.

Kalau anda nak tahu, produk yang dimaksudkan ialah Koolit™. Produk ini ada tiga pilihan iaitu Koolit™ Soothing Lotion, Koolit™ Calming Cream dan Koolit™ Gentle Body Wash. Nak tahu macam mana pengalaman saya lepas guna Koolit™? Baca artikel ini sampai habis ya!

Sebenarnya sejak zaman sekolah, saya ada masalah kulit kering, sensitif dan muka jenis cepat berjerawat. Kesemua masalah ini boleh dikatakan banyak buat saya stress dan tertekan.

Mana taknya, sebelum ini nak beli baju pun terpaksa cari kain jenis ‘cotton’ sahaja sebab kulit tak ngam dengan jenis fabrik lain. Bab skincare pulak tidak payah cakaplah, memang struggle nak cari produk yang sesuai. Kalau tersalah pilih, mesti jadi lagi teruk.

Bila waktu malam pula, hampir setiap hari saya kerap menggaru sewaktu tidur dan biasanya memang tidak sedar langsunglah. Tahu-tahu bangun pagi kulit dah pedih dan ada bekas luka. Paling sedih, habis kulit berparut.

Kalau bercakap pasal rawatan, sejujurnya dulu memang saya tidak ambil kisah sangat pasal penjagaan kulit sebab tiada siapa tegur pun. Tapi bila masuk universiti, keyakinan diri itu mula hilang. Mana taknya, kawan-kawan pun sudah pandang lain macam.

Sejak itulah saya mula belajar tentang penjagaan kulit hinggalah sudah bekerjaya macam sekarang. Nak tahu produk Koolit™ ini berkesan atau tidak untuk saya? Berikut adalah review saya sendiri dari minggu 1 hingga ke minggu 3.

Sebenarnya saya tidak perlukan satu minggu penuh pun untuk nampak kesan ketara ini. Memandangkan saya ini seorang yang tidak sabar nak tengok hasil akhir, kesan positif pada sapuan pertama Koolit™ Soothing Lotion sudah cukup buat saya happy.

Apa yang saya suka pasal produk ini ialah losyennya sangat cepat menyerap ke dalam kulit. Sebagai lelaki, ini membuatkan saya lebih rajin nak guna losyen sebab tidak perlukan masa lama nak tunggu ia betul-betul menyerap sempurna di kulit.

Lebih menarik, losyen ini merupakan losyen pertama saya guna yang langsung tidak berminyak atau melekit. So, memang tiada isu pakaian kotor sebab terkena losyen. Paling best, kulit saya kekal lembap dalam tempoh yang sangat lama.

Bukti paling ketara yang saya perasan ialah bila saya memandu kereta. Sebelum ini bahagian tangan saya selalunya akan lebih cepat kering dan ada kalanya menggelupas bila terdedah dengan aircond.

Sekarang, saya sudah tiada masalah itu lagi walaupun terpaksa memandu berjam-jam lamanya di jalan yang sesak dengan aircond kereta terpasang.

Sebenarnya, gatal-gatal pada kulit saya tidaklah teruk mana. Tapi, ada waktu ia agak merimaskan. Paling stress, kalau saya sudah mula tergaru-garu sepanjang hari dan kulit yang kemerahan bekas menggaru tadi itu jadi pedih. Keadaan ni sudah tentu buat saya rasa tidak selesa terutamanya apabila di tempat kerja.

Apa yang menakjubkan, selepas 2 minggu menggunakan losyen Koolit™ saya mula perasan kulit saya sudah tidak gatal-gatal macam dulu lagi. Walaupun rasa gatal itu bukanlah 100% hilang, tapi saya sangat yakin terlalu banyak perubahannya. Paling seronok bila kawan-kawan di pejabat pun ada cakap saya nampak lebih relaks dan happy!

Tips: Buat masa sekarang saya memang bawa losyen Koolit™ ke mana saja sebab senang nak sapu bila kulit mula rasa gatal dan tidak selesa. Lagipun sekarang kita banyak guna sanitizer, jadi losyen ini bantu elak kulit tangan anda jadi kering.

Saya tidak tahu sama ada produk ini memang ada rumusan khas yang boleh membantu untuk mengurangkan masalah jerawat atau tidak. Tapi apa yang pasti, percayalah ia berkesan untuk kulit saya. Kalau nak claim kata jerawat dekat muka saya ini sudah sembuh sepenuhnya lepas guna Koolit™, memang tipulah sebab masalah jerawat itu masih ada.

Cuma apa yang saya dapat kongsikan, kesan positif pada minggu ketiga penggunaan Koolit™nampaknya sangat membantu mengurangkan pertumbuhan jerawat. Kalau dulu setiap minggu mesti ada jerawat baru yang tumbuh dan meninggalkan kesan parut di muka, tapi pada minggu ketiga ini sudah tiada. Parut pun macam sudah kurang!

Bagi yang belum tahu, produk Koolit™ memang boleh digunakan di seluruh badan termasuk kulit wajah jugak tau. Sebagai lelaki, saya rasa produk ini memang ngam dijadikan skincare sebab sangat mudah dan simple! Setakat hari ini, rutin penjagaan kulit saya senang sahaja. Saya guna Koolit™ Gentle Body Wash sebagai pencuci muka dan Koolit™ Calming Cream pula sebagai pelembap.

Mandian Koolit™ Gentle Body Wash tu jenis tidak berbuih tau. So, kalau anda guna untuk cuci muka confirm kulit akan rasa lembap dan lembut. Setakat ini, saya juga perasan masalah kulit berminyak pun sudah berkurang. Mungkin ini antara sebab jerawat dekat muka saya sudah tidak muncul. Tak sabarnya nak flawless!

Okay guys, itu sahaja review yang saya dapat kongsikan tentang produk Koolit™ sepanjang 3 minggu penggunaan ini. Doakan kulit saya semakin sihat dan terus terjaga. Alang-alang sesuai dengan kulit, saya sudah tekad nak terus guna produk ini sahaja.

Saya sangat sarankan anda untuk cuba produk ini sendiri. Jujur saya katakan setakat ini memang banyak efek positif pada kulit dan saya yakin kalau anda guna secara konsisten, masalah kulit anda pun boleh selesai.

Bagi yang tertanya-tanya dekat mana nak dapatkan produk viral ini, anda boleh cari dekat Watsons sahaja. Tapi kalau anda tidak berkesempatan nak keluar, anda boleh buat pesanan terus secara online dekat laman sesawang Watsons.

Sementara itu, kami kongsikan beberapa artikel berkaitan Koolit yang mungkin akan membuat anda lebih yakin dengan produk ini. Klik sahaja pautan di bawah ini.

Skincare Terbaru Koolit Trending Di Twitter, Ini Review Penggunanya Punca Jadi Rebutan Netizen

Malu Dan Hilang Keyakinan Diri, 3 Wanita Ini Kongsi Kisah Duka Pernah Derita Masalah Kulit


SKMM Arahkan Syarikat Telekomunikasi Halang Pautan URL Dalam SMS

Sejak beberapa tahun kebelakangan ini, dapat dilihat peningkatan pencerobohan maklumat bank berpunca daripada pautan URL dalam SMS. Ramai mangsa yang terkena kerana menyangka ia selamat ditekan namun lain pula jadinya.

Sehubungan itu,Suruhanjaya Komunikasi dan Multimedia (SKMM) kini telah mengeluarkan arahan kepada semua syarikat telekomunikasi dalam menghalang penyertaan pautan URL dalam penghantaran SMS.

Langkah ini adalah dalam mengatasi sejumlah penipuan atas talian yang sering menghantar SMS kepada pengguna. Hal ini sekaligus telah mendorong kepada pengguna terperdaya dengan menekan pautan padanya.

Pelaksanaan arahan ini akan dilakukan secara berperingkat dengan secepat mungkin. Sebelum ini, banyak penipuan dalam talian berlaku apabila pengguna tersalah tekan pautan tersebut lalu memberi maklumat peribadi dan akhirnya menjadi mangsa penipuan.

Dengan langkah baharu yang diambil oleh SKMM, kita berharap agar penipuan  ini dapat berkurangan secara mendadak selepas ini. Selain mesej, anda juga diingatkan untuk tidak sebarangan mengklik pautan pelik di media sosial atau e-mel kerana ia berpotensi datang daripada penjenayah siber.


‘SKMM Berjaya Sekat Lebih 1 Bilion Nombor Panggilan ‘Scam’ Sejak 2017′- YB Fahmi Fadzil

Panggilan scam telah menghantui masyarakat sejak sekian lama kerana menyebabkan kerugian besar. Mangsa yang terlibat pula datang daripada pelbagai latar belakang termasuklah warga emas sehinggalah individu yang bertaraf profesional.

Suruhanjaya Komunikasi dan Multimedia Malaysia (SKMM) dilaporkan telah menyekat sekitar 1.8 bilion nombor telefon yang digunakan oleh scammer daripada 2017 sehingga tahun 2022.

Selain panggilan telefon, SKMM turut menghalang 300 juta mesej khidmat pesanan ringkas (SMS) sejak 2018, namun kes penipuan menerusi SMS masih berlaku.

Menteri Komunikasi dan Digital, Fahmi Fadzil berkata perkara ini diketahui setelah pertemuannya dengan pihak Pusat Pencegahan Jenayah Kewangan Nasional (NFCC) bersama SKMM dan pihak lain. Beliau menggesa rakyat Malaysia untuk berwaspada kerana masih terdapat pihak yang mengambil kesempatan sewaktu musim perayaan ketika ini.

Antara jenis scam yang kerap dihadapi oleh rakyat sekarang termasuklah “scam pencuci”, tawaran pekerjaan palsu dan perkhidmatan palsu. Rakyat juga perlu berhati-hati dengan sebarang mesej yang datang seperti dari kawan-kawan, namun bahasanya mungkin berlainan daripada biasa. Ini mungkin adalah mesej palsu yang datang daripada pihak yang menyamar.

Kerajaan turut mendapati panggilan scam ini bukan sahaja berlaku dalam negara, malah ia juga merentasi sempadan dari negara luar. Oleh itu, KKD akan melakukan tindakan bersepadu dengan Kementerian Kewangan, Kementerian Dalam Negeri dan Kementerian Luar untuk mengendali peningkatan scam.

Buat mereka yang sudah menjadi mangsa scam, boleh hubungi talian Pusat Respons Scam Kebangsaan (NSRC) di talian 997 dengan segera agar dapat mengekang kehilangan wang di dalam akaun.


SKMM Bersama PDRM Sedang Memburu Penghantar Kandungan Berunsur Provokasi

Kehadiran pelbagai platform media sosial pada hari ini, orang ramai boleh berkongsi sebarang kandungan dengan bebasnya. Namun, ada segelintir individu yang menghantar kandungan provokasi yang boleh menggugat keharmonian sejagat.

Dalam mengatasi masalah ini secara efektif, Suruhanjaya Komunikasi dan Multimedia Malaysia (SKMM) bersama pasukan petugas siber Polis Diraja Malaysia (PDRM) kini mengambil tindakan bagi setiap aduan yang diterima daripada orang awam.

Setakat ini, sebanyak 36 aduan daripada orang  ramai dan 20 daripadanya sudah pun diselesaikan menerusi tindakan administratif iaitu sama ada melalui penurunan kandungan dan penafian di portal Sebenar.my. Sebanyak 12 kertas siasatan pula  telah dibuka dan proses siasatan sedang dijalankan termasuklah mengenal pasti mereka yang terlibat.

Mereka yang tertuduh memuat naik kandungan bersifat palsu, jelik dan mengancam akan didakwa dan boleh disabit kesalahan sama ada didenda RM50,000 atau penjara setahun atau juga kedua-duanya sekali.

Dalam pada yang sama, pihak SKMM mengatakan bahawa terdapat penurunan  dalam pemyebaran berita palsu dan berunsur provokasi dalam talian selepas diberikan peringatan. Orang ramai diminta berwaspada dalam menghantar atau berkongsi sesuatu kandungan di dalam talian.


SKMM Dan PDRM Minta Penjelasan Daripada TikTok Berkaitan Video Provokasi Berbayar

Meskipun, TikTok giat menurunkan video-video berunsur provokasi di platformnya. Masih menjadi tanda tanya bagaimana sebahagian daripadanya merupakan  video berbayar pula.

Terbaharu, pihak SKMM dan PDRM telah meminta penjelasan daripada TikTok sendiri bagaimana video tersebut adalah kandungan berbayar dengan tanda label paid partnership. Berdasarkan laporan terkini, sebanyak tiga video yang berjaya dikesan mempunyai unsur provokasi.

TIGA (3) KLIP VIDEO AMARAN RUSUHAN 13 MEI BERBAYAR: MCMC DAN PDRM TELAH PANGGIL TIKTOK BERI PENJELASAN. pic.twitter.com/t5KmBaMi7Z

Bagaimanapun, pihak TikTok enggan memberitahu sama ada video-video tersebut telah dibayar oleh ahli politik dan juga berapa banyak video telah dihasilkan setakat ini. Platform TikTok pula tidak seperti Meta yang mana mempunyai program menapis kandungan berunsur politik.

Orang ramai diingatkan untuk berfikir panjang sebelum membuat sesuatu hantaran atau pun memuat naik video di laman sosial. Hukuman berat akan dikenakan di bawah Akta 575 Kanun Keseksaan kerana  berniat mencetuskan ketidakharmonian di kalangan masyarakat.


SKMM Dedah TM Terima Jumlah Aduan Paling Tinggi

Telekom Malaysia Bhd (TM) yang merupakan penyedia jalur lebar terbesar di Malaysia mendapat aduan tertinggi iaitu sebanyak 7,946 kes tahun ini berbanding dengan syarikat penyedia yang lain. TM yang memonopoli pasaran penyedia sebanyak 85.97%  jika berdepan masalah pastinya akan memberi impak kepada pengguna yang menggunakan rangkaian syarikat tersebut untuk rutin harian.

Menurut Suruhanjaya Komunikasi dan Multimedia Malaysia (SKMM), jumlah aduan TM itu meningkat sebanyak 43% berbanding 4,528 kes yang diterimanya tahun lalu. Malah, pengendalian TM dalam menangani aduan seperti keterbatasan teknikal dan hanya meminta pengguna untuk bersabar adalah tindakan yang tidak wajar. Justeru, membiarkan pelanggan tanpa penyelesaian yang wajar tidak seharusnya berlaku dalam operasi syarikat bertaraf multinasional seperti TM.

Antara aduan yang diterima oleh TM adalah ketidakpuasan caj yang dikenakan, gangguan perkhidmatan UNIFI, liputan UNIFI yang tidak meluas, pertikaian bil, penyampaian perkhidmatan dan lain-lain. Ini menunjukkan perkhidmatan TM tidak setara dengan harga yang dibayar oleh pengguna dan ini merupakan perkara yang serius.


Akhirnya Saya Faham Kenapa Pelajar Korea Suka ‘Extend’ Tempoh Belajar

Kina nak cerita sesuatu yang menarik tentang student Korean. Kebanyakan student korean yang Kina kenal, boleh dikatakan semuanya taknak graduate awal, semua nak extend Masters diaorang.

Sebab bagi diaorang lagi lama extend lagi banyak diaorang dapat belajar. Semuanya sambung Masters sebab diorang memang betul-betul minat untuk belajar dan bukannya sebab kejar sijil semata-mata.

Contohnya seperti kawan lelaki Kina yang dalam gambar ini merupakan student paling cemerlang di department ini.

Dia hari-hari tidur di studio siap dah buat studio macam rumah sendiri sedangkan rumah dia setengah jam sahaja dari Uni, and he frequently join exhibitions & won several painting competitions sampai mencecah ribuan ringgit. Lukisan banyak gila mungkin ada 40-50keping dlm masa 2 tahun.

Tapi bila Kina tanya dia, bila nak start thesis? Bila plan utk solo exhibition? (Solo exhibition tu syarat utk kami grad selain thesis) Dia jawab i dont know yet, maybe next year. Kina trkejut gila ‘but you already have so much paintings! You can do solo anytime’, and he said, ‘I want to join this-and-that-exhibition this year, so I can’t do solo yet, I will do new paintings for my solo’.

Ramai lagi colleague Kina yang matured students umur 30-50yrs old, sampai sekarang masih belajar dan bagi diaorang itu sesuatu yang normal. Prof Kina sendiri cerita dia buat Phd kat India sampai 10 tahun baru dia balik.

Berbeza dengan pemikiran kita di Malaysia, semuanya berlumba-lumba untuk dapatkan sijil right on time atau dianggap lebih hebat kalau dapat complete belajar lebih awal dari jangkaan masa (tak dinafikan mmg hebat pun). Tapi kalau extend semester dianggap student tu kurang pandai / malas belajar / failed subjects. Kalau kena buat sesuatu project and if we can’t complete it in time given, jadinya ramai student yang akan buat kerja cincai asal siap, asal pass, asalkan dapat sijil. Instead of extending the time to produce better quality of work, and eventually gaining better knowledge.

Jadi kepada adik-adik dan kawan-kawan yang masih belajar, tak perlu rasa bersalah atau malu kalau nak extend semester awak, sebab ingat lah, dekat Korea ramai student yang purposely taknak grad on time sebab bagi diaorang kalau extend lagi banyak ilmu yang diorang dapat belajar.

Kina juga ada jelaskan dengan lebih lanjut tentang mengapa Pelajar Korea suka extend tempoh belajar dan bagaimana mereka atasi masalah kewangan untuk belajar di sini


‘SKMM Digesa Untuk Sediakan Akses Internet Yang Baik di Lokasi PPS’- YB Fahmi Fadzil

Sewaktu berlakunya bencana banjir ini, ramai mangsa yang terjejas mengalami masalah akses internet yang baik sekaligus sukar memperolehi maklumat terkini serta berhubung dengan keluarga yang tersayang.

Oleh itu, Menteri Komunikasi dan Digital kini meminta pihak SKMM untuk berhubung dengan pihak telekomunikasi bagi mengaktifkan WiFi di Pusat Pemindahan Sementara di negeri-negeri yang terkesan.

Dengan langkah ini, ia akan membolehkan mangsa banjir yang berlindung di PPS berkaitan memperoleh kemudahan akses telekomunikasi dan internet yang baik. Buat masa ini, beberapa PPS telah pun dalam proses untuk pengaktifan WiFi.

YB Fahmi Fadzil turut memaklumkan sekiranya pengamal media yang melakukan liputan di kawasan terlibat banjir terutamanya di PPS mengalami masalah capaian internet, boleh terus berhubung dengan pihak Kementerian untuk tindakan selanjutnya.

Untuk makluman, kelengkapan untuknya sudah sedia pada PPS, dan syarikat telekomunikasi dihubungi dalam mengaktifkan dan menyediakan talian di PPS berkaitan. Selain itu, jumlah mangsa banjir di sesetengah negeri kian meningkat sekaligus akses internet yang baik menjadi satu keperluan di lokasi PPS terbabit.


SKMM Ingatkan Orang Ramai Untuk Tidak Bangkitkan Sentimen Provokasi Di Media Sosial

Pada ketika ini, media sosial telah dibanjiri dengan hantaran berbaur perkauman dan seumpamanya yang mampu gugat keamanan negara. Dalam mengatasi masalah ini, Suruhanjaya Komunikasi dan Multimedia Malaysia (SKMM) kini telah masuk campur dalam mengatasi perkara ini menjadi lebih parah.

SKMM kini memgingatkan orang ramai supaya terus berhemah serta menjauhi diri daripada memberikan pandangan berbaur kebencian terutamanya melibatkan kaum dan agama.

SKMM akan meneruskan pemantauan bagi membendung penyebaran maklumat yang tidak sahih serta kenyataan yang bersifat jelik melibatkan 3R iaitu Raja (Royalty), Agama (Religion) dan Kaum (Race). Semua pihak harus menghormati keputusan pilihan raya dan pemilihan Perdana Menteri yang akan dibuat oleh Yang di-Pertuan.

Orang ramai diingatkan sebarang perkongsian bersifat palsu, jelik dan mengancam merupakan satu kesalahan dan boleh didenda maksimum minimum RM50,000 atau penjara setahun atau kedua-duanya sekali. Selain itu, anda juga diminta untuk membuat laporan sekiranya mengesan kandungan atau insiden bersifat provokasi menerusi portal Aduan MCMC.


SKMM Sahkan Maxis Merupakan Telco Terpantas Mewakili Seluruh Malaysia

SKMM atau lebih dikenali sebagai Suruhanjaya Komunikasi dan Multimedia Malaysia akhirnya telah mengeluarkan laporan mengenai ujian penilaian internet daripada beberapa telco terkemuka.

Ujian yang dijalankan sepanjang 11 bulan bermula Januari 2016 sehingga November 2016 akan mengikuti beberapa kriteria bagi menetapkan syarikat telekomunikasi manakah yang merupakan telco terpantas di Malaysia.

Menerusi laporan yang dikeluarkan, Maxis secara purata berjaya menguasai 5 daripada 6 zon di Malaysia dengan capaian internet terlaju. 5 zon yang dikuasai Maxis meliputi zon utara, selatan, pantai timur, Sabah dan Sarawak.

Dalam pada itu, meskipun Maxis merupakan juara di majoriti tempat di Malaysia, Syarikat telco ini gagal untuk menguasai zon terbanyak pengguna di Malaysia iaitu Lembah Klang. Celcom berjaya hadir sebagai telco terpantas di sekitar Lembah Klang dengan download speed sekitar 24 Mbit/s diikuti Maxis dengan 21 Mbit/s.

Buat anda berminat untuk mengetahui lebih lanjut mengenai laporan SKMM berdasarkan telco yang terdapat di Malaysia, anda boleh layari muat-turun Laporan Prestasi Telco Malaysia 2016 di sini.

Adakah anda berpuas hati dengan laporan yang dikeluarkan SKMM ini? Kongsikan pendapat anda mengenai telco yang digunakan berdasarkan lokasi dikawasan anda.


SKMM Terbuka Untuk Lihat Lebih Banyak Syarikat Telekomunikasi Di Malaysia Bergabung

Dua syarikat telekomunikasi gergasi di Malaysia telah bergabung sebelum ini iaitu Celcom dan Digi. Gabungan ini dibuat atas dasar mahu memperkukuh kapasiti bagi memacu pendigitalan untuk pengguna, perniagaan, ekosistem rakan kongsi dan pembangunan bakat tempatan.

Suruhanjaya Komunikasi dan Multimedia Malaysia (SKMM) berkata mereka terbuka untuk melihat lebih banyak syarikat telekomunikasi bergabung di Malaysia. Hal ini dikongsikan selari dengan gabungan pihak Digi dan Celcom yang bakal dijayakan sepenuhnya pada 2023 kelak.

SKMM menyatakan mereka tidak menentang kepada proses penyatuan ini mahu pun pengambil-alihan. Dengan gabungan Celcom dan Digi ini juga membawa kepada kekurangan kadar persaingan. Tetapi, dengan penawaran infrastruktur oleh DNB, dijangka lebih banyak jenama akan turut menyertai pasaran tempatan.


Samsung Umumkan Skrin Futuristik Yang Boleh Dibentuk, Lipat Dan Gulung

Sekiranya anda menantikan teknologi skrin terbaru daripada pengeluar smartphone, Samsung antara jenama yang anda boleh harapkan.

Mula mengumumkan projek skrin lengkung secara prototaip seawal 2013, nampaknya usaha Samsung diteruskan dengan pengumuman smartphone keluaran terawal mereka iaitu Samsung Galaxy Round seterusnya Samsung Galaxy S6 Edge.

Nampaknya usaha Samsung tidak berakhir dengan Samsung Galaxy S8 yang hadir dengan skrin lengkung serta penggunaan bezel yang minimum.

Minggu lepas, Los Angelas menjadi saksi dimana Samsung memperlihatkan skrin prototaip terbaru yang dibangunkan mereka. Dikhabarkan, skrin terbaru mereka dilengkapi dengan teknologi dimana pixel yang tersedia pada paparan tidak lagi statik membolehkan skrin ini dibentuk, lipat dan gulung. Futuristik bukan?

Melihat kepada perkembangan terbaru skrin daripada Samsung, mungkin jenama ini bakal mengubah cara pengguna menonton TV dan skrin smartphone selepas ini.


Skrin Lengkung OLED Antara Yang Dijanjikan Pada iPhone Terbaru

Pelancaran iPhone terbaru mungkin berbaki 10 bulan sebelum dilancarkan. Walaubagaimanapun, ura-ura mengenai Apple iPhone terbaru sudah banyak yang didedahkan.

Terbaru, Apple dijangka akan hadir dengan smartphone skrin lengkung hasil kerjasama dengan Sharp. Cool juga kalau Apple mahu mengeluarkan iPhone tanpa bezel.

Dilaporkan Apple juga tidak lagi akan menggunakan paparan LED pada iPhone terbaru sebaliknya bakal beralih kepada OLED seperti Samsung dan Xiaomi. Penggunaan OLED bakal membolehkan Apple iPhone menghasilkan paparan yang lebih terang, jelas dan menjimatkan bateri.

Lebih menarik, OLED tidak lagi memerlukan backlight display membolehkan Apple menghasilkan ‘thinner and lighter’ iPhone. Walaubagaimanapun, rekabentuk Apple iPhone masih belum ‘terbocor’ setakat ini. Kami tidak sabar menantikan bagaimana Apple akan menggabungkan kesemua teknologi ini.

Kehadiran Apple iPhone terbaru dengan skrin lengkung bakal memberi saingan buat Samsung S8 Edge yang juga bakal terlancarkan pada tahun hadapan. Buat penggemar smartphone, smartphone manakah yang anda nantikan pada tahun hadapan. Adakah Samsung atau Apple?


Skrin Samsung Galaxy Fold Mengalami Kerosakan Tidak Sampai 24 Jam Penggunaan

Mula diperkenalkan sebagai telefon pintar yang penuh dengan inovasi serta mengubah cara orang ramai meggunakan telefon pintar, Samsung Galaxy Fold nampaknya telah mengalami masalah kerosakan yang serius tidak sampai 24 jam penggunaan.

Lebih parah, masalah ini bukan ini turut melibatkan beberapa pengguna awal yang menggunakannya termasuk YouTuber terkenal, MKBHD. Difahamkan Samsung Galaxy Fold yang hadir dengan skrin boleh lipat ini mempunyai sebuah lapisan filem seakan screen protector dimana model ini akan mengalami kerosakan skrin jika lapisan filem ini dibuka.

PSA: There's a layer that appears to be a screen protector on the Galaxy Fold's display. It's NOT a screen protector. Do NOT remove it.

I got this far peeling it off before the display spazzed and blacked out. Started over with a replacement. pic.twitter.com/ZhEG2Bqulr

— Marques Brownlee (@MKBHD) April 17, 2019

Bukan itu sahaja, terdapat juga pengguna yang masih mengekalkan lapisan filem ini namun turut mengalami kerosakan skrin tanpa diduga. Setakat ini pihak Samsung telah menawarkan set gantian yang buat pengguna terawal. Berikut merupakan beberapa tweet daripada pengguna yang mengalami masalah skrin pada model ini.

My colleague opened the Galaxy Fold and it started doing this. So, long answer to your question @WilfredFrost, the hinge doesn’t seem very rugged after all. After two days: pic.twitter.com/Z1F8iwjURa

— Todd Haselton (@robotodd) April 17, 2019

The screen on my Galaxy Fold review unit is completely broken and unusable just two days in. Hard to know if this is widespread or not. pic.twitter.com/G0OHj3DQHw

— Mark Gurman (@markgurman) April 17, 2019

Masalah yang berlaku ini pastinya menggugat penjualan Samsung Galaxy Fold yang bakal ditawarkan tidak lama lagi setelah model ini ditawarkan dengan harga mencecah RM8,135. Di Amerika Syarikat, Samsung Galaxy Fold telah habis dijual pada pertama penjualan sebelum berita mengenai masalah skrin ini mulai tular.

Untuk penjelasan lanjut mengenai masalah yang berlaku serta pengalaman pengguna lain, anda boleh tonton video penjelasan daripada MKBHD.


Skrip Asal Filem Joker Dedahkan Nasib Sebenar Sophie, Teman Wanita ‘Imaginasi’ Joker

Joker telah memberi impak yang besar kepada masyarakat setelah dikeluarkan pada 31 Ogos 2019, tarikh pertama ia ditayangkan. Semua kisah dan misteri Joker dirungkai oleh Joaquin Phoenix sehingga beliau dicanang sebagai pelakon terbaik.

Tetapi para peminat filem Joker sedikit terkesan dengan cara Todd Phillips meninggalkan satu watak secara tergantung – Sophie (Zazie Beetz) seorang ibu tunggal, jiran dan teman wanita kepada Arthur Fleck (Joaquin Phoenix).

Di dalam Joker, Arthur mempunyai ‘hari yang buruk’ selepas menemui kebenaran yang menyedihkan tentang ibunya, Penny (Frances Conroy) – mengetahui bahawa ibunya adalah ibu angkat serta teman lelaki ibunya yang menyebabkan dia mendapat kecacatan kekal.

Joker lalu memasuki rumah Sophie di tengah kekacauan perasaan tersebut dan penonton dihidang sebelum ini dengan hubungan romantis mereka hanyalah satu imaginasi daripada Joker – realitinya Sophie tidak mengenali Joker.

Dalam filem tersebut, nasib Sophie ditinggalkan dengan tanda soal terutama selepas dia memberitahu Arthur untuk meninggalkan rumahnya – Joker meninggalkan rumah Sophie, tetapi soalan yang dibawa penonton adakah Sophie masih hidup atau sebaliknya?

Untuk menjawab pertanyaan anda, skrip yang ditulis oleh pengarah Todd Phillips dan penulis bersama Scott Silver, secara rasminya dikeluarkan secara dalam talian dan dapat dipastikan bahawa Sophie tidak diperlakukan apa-apa oleh Arthur selepas pertemuan terakhir mereka.

Kemudian, apabila Arthur menukarkan dirinya menjadi Joker dan muncul sebagai tetamu di rancangan lewat malam yang diacarakan oleh Murray Franklin (Robert De Niro), skrip tersebut turut menunjukkan Sophie bangun secara mengejut ketika Joker membunuh Franklin secara langsung di televisyen.

“Sophie menjerit dan melompat kerana ngeri! Bangunkan GiGi yang sudah mula menangis ketika dia melihat apa yang berlaku di dalam televisyen – ANGLE ON TELEVISION, Joker bangun dan berjalan terus ke kamera. Darah tersembur ke atas wajahnya yang dicat warna putih. Penonton studio masih menjerit.”

Petikan di atas adalah antara arahan skrip bagi membantu pengarah dalam membikin adegan terbabit. Tetapi pada suntingan akhir nanti pengarah akan membuat pilihan adakah adegan ini mahu dimasukkan atau pun tidak.

Phillips sebelum ini membahas nasib Sophie dengan IndieWire, sambil menyatakan bahawa Arthur hanya membunuh mereka yang melakukan kesalahan dengannya.

Bagi anda yang mahu baca skrip penuh filem Joker, boleh ke laman web ini pmcdeadline.com.

Joker telah menjadi fenomena apabila beberapa pengkritik filem antarabangsa meletakkan mereka sebagai filem terbaik. Klik pautan di bawah untuk membaca.

Ini Reaksi Nakal Ryan Reynolds Selepas Joker Berjaya Tumpaskan Kutipan Deadpool 2

Tangga Ikonik Dalam Joker Kini Jadi Lokasi Tumpuan Pelancong

Jared Leto Dilaporkan Cuba Menghalang Pengeluaran Filem Joker Lakonan Joaquin Phoenix


Skrip Star Wars Hampir Dijual Di eBay Selepas Pelakon Utama Cuai Tinggalkan Di Bawah Katil

Filem yang dinanti-nantikan ‘Star Wars: The Rise Of Skywalker’ hampir pasti diketahuai perjalanan ceritanya apabila salah satu skrip hampir dimuat naik di eBay, kata pengarahnya JJ Abrams.

Kejadian ini berlaku apabila salah seorang daripada bintang filem tersebut tidak sengaja meninggalkan skrip itu di hotel penginapan mereka, lapor nypost.com.

Abrams berkata pelakon terbabit meninggalkan skrip tersebut di bawah katilnya dan ia ditemui oleh seorang pekerja hotel yang hadir membersihkan bilik mereka.

Skrip tersebut telah diserahkan kepada seseorang dan hampir dimuat naik untuk dijual di eBay.

Dalam wawancaranya, Abrams tidak menyebut pelakon mana yang bertanggungjawab terhadap kecuaian tersebut tetapi media luar membayangkan beberapa pelakon utama yang bersikap demikian kerana pelakon pembantu tidak mendapat skrip mereka.

Semua ini sempat diselamatkan oleh pihak Disney apabila seorang wakil syarikat sempat membeli skrip tersebut yang sudah dilelong di eBay sebelum jatuh ke pembeli lain.

Disney dilaporkan sangat tegas dalam isu keselamatan hak cipta, mereka sangat menjaga apa yang keluar.

Tonton trailer rasmi Star Wars : The Rise of Skywalker di laman kami. Klik pautan di bawah untuk bacaan lanjut.

Tonton Trailer Terakhir Star Wars: The Rise of Skywalker

Poster Epik Star Wars: The Rise of Skywalker Membuatkan Para Peminat Berteka-Teki


Skuad 42 Diizinkan Untuk Tangkap Dan Saman Pesalah Di Mana-Mana Sahaja

Sebut sahaja ‘Skuad 42’, memang kecut perut dibuat bagi penunggang motosikal yang mempunyai kesalahan melanggar undang-undang jalan raya.

Baru-baru ini, Ketua Polis Daerah Jempol, Superintendan Hoo Chang Hook menyatakan anggota dan pegawai skuad tersebut mempunyai kuasa mengeluarkan saman dan membuat tangkapan ke atas penunggang motosikal di mana-mana sahaja dan tidak terhad ketika operasi.

Tindakan mereka akan dibuat selepas menjalankan risikan dan pemerhatian serta semakan dengan menggunakan alat peranti sistem pembayaran kompaun dalam talian mudah alih (MCOPS) terhadap mereka yang didapati mempunyai kesalahan trafik.

“Cara polis menahan dan mengeluarkan saman di premis juga adalah wajar dan berupaya mengurangkan risiko kemalangan terhadap pesalah trafik dan anggota polis yang menjalankan tugas berkenaan.

“Kaedah ini adalah salah satu cara dalam operasi Skuad 42 dalam mencegah dan menangkap mereka yang terbabit lumba haram,” katanya kepada Harian Metro.

Kenyataan tersebut dibuat bagi mengulas satu video Facebook yang tular mengenai seorang wanita yang mempertikaikan tindakan polis mengeluarkan saman ke atas remaja 16 tahun ketika sedang makan di sebuah kedai di Taman Mahsan, Negeri Sembilan tanpa mengetahui kebenaran tindakan anggota terbabit.

Bagaimanapun video berkenaan didapati sudah dipadam selepas warganet mempersoalkan tindakan wanita yang mempertikaikan saman dikeluarkan polis.

Chang Hook berkata polis mengeluarkan tiga saman kepada penunggang motosikal terbabit atas sebab kesalahan tidak mempunyai tidak mempunyai lesen memandu yang sah, tiada nombor pendaftaran (hadapan) dan aksesori tidak sempurna.

Pada hari Ahad lalu, anggota Skuad 42 telah melakukan pemantauan risikan di sekitar perumahan berkenaan dan mendapati ada seorang remaja lelaki menunggang motosikal Yamaha Y15 berwarna merah tanpa memakai topi keledar dan tidak memiliki nombor pendaftaran hadapan kira-kira pukul 3 petang.

Polis kemudian mengekori motosikal berkenaan sehingga ke kedai makan berkenaan dan memperkenalkan diri sebelum memanggil remaja itu. Remaja berkenaan mengaku menunggang motosikal berkenaan dan pemeriksaan mendapati terdapat beberapa kesalahan trafik sebelum saman bagi setiap kesalahan tersebut dikeluarkan.

*Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Baca lagi beberapa kisah anggota polis melakukan operasi membanteras segelintir penunggang motosikal yang menyalahi undang-undang jalan raya.

Netizen Puas Hati Lihat Geng Mat Rempit Kena ‘Game’ Dengan Skuad 42

Rakaman CCTV Aksi Polis Serbu Geng Motosikal Di Stesen Minyak Raih Pelbagai Reaksi Netizen


Akhirnya Saya Sedar Tak Perlu Risau Jika Lambat Dapat Jodoh Dan Inilah Sebabnya

Ya, jika diukur menggunakan neraca masyarakat Melayu dan muslim di Malaysia, kami boleh dikategorikan sebagai pasangan yang lambat kahwin. Masing-masing dah umur 30 baru menikah.

Bahkan, kebanyakan (bukan semua) kawan-kawan rapat yang seusia kami sekarang ni ada yang dah mula nak daftar anak masuk darjah satu dah pun.

Kiranya, memang kami ni lambat kahwin la.

Ceritanya, kami suatu masa dulu memang saling kenal mengenali. Bahkan memang ‘rapat’ waktu di kampus dulu.

Kami pernah ditaqdimkan melalui jalan Baitul Muslim di hadapan Dr Yusnan dulu. Pian dan Izzatie yang aturkan. Budak-budak jemaah tahu lah apa benda taqdim, baitul muslim semua ni. Siap kena isi and sain borang lagi tau! Hu.

Tapi, bak kata Zamani; “ku sangkakan panas berpanjangan, rupanya gerimis mengundang”.

Habis belajar, saya pun dah mula bekerja, saya rasa waktu tu kami dah makin tak sehaluan.

Pendek cerita, akhirnya, saya cadangkan kepada dia untuk kami berhenti setakat itu.

Saya kata kat dia: “kita tak berjodoh”, “nanti akan dapat yang lebih baik insyaAllah”, “percaya pada taqdir Allah” dan macam-macam lagi.

Bermula dari saat itu, kami berpisah. Saya dengan kehidupan saya. Dia dengan kehidupan dia.

Kami tidak berhubung. Kami tidak bersapa. Dan kami langsung tidak berjumpa atau terjumpa antara satu sama lain. Langsung!

Ada la juga sesekali terdengar dari jauh tentang keadaan dia yang agak teruk – sakit, pelajaran terjejas dan beberapa yang lain. Hmm.

Sehingga lah 5 tahun selepas tu, sekitar hujung bulan Februari tahun ni, cerita kami bermula kembali.

Ayah, Mama, Ayong dan lain-lain kembali menyebut nama Fazilah Hussein. Hem.

Dipendekkan lagi ceritanya, lepas buat istikharah, istisyarah dan sebagainya, saya bulatkan hati, demi agama dan demi sunnah Rasulullah saw, saya minta mereka uruskan apa yang patut.

19 Mac 2016, kami bertunang. Dan 4 bulan lepas tu, atau secara tepatnya pada 8 Julai 2016, kami nikah dan kahwin.

Kalau nak cerita versi yang panjang dan menyeluruh, memang sangat banyak drama dan tak cukup ruang dalam FB ni.

Saya pun pernah hilang percaya pada cinta dan perempuan. Cehh. Dia pun pernah lalu fasa macam tu juga rasanya.

Tapi, tu lah. Taqdir Allah adalah rahsia yang paling indah, dan perancangan Allah adalah hadiah yang paling sempurna. Kan?

Baca: Pernah Bercinta Dan Kecewa, Rupanya Jodohku Adalah Pilihan Orang Tua

Satu perkara yang saya selalu pegang dan akan terus pegang:

JUST GO WITH THE FLOW. Yes, JUST GO WITH THE FLOW.

Bukan lah maksudnya kita tak payah buat apa langsung, tapi, kita serahkan segala urusan kita kepada Allah setelah kita berusaha. Kita usaha, Allah yang akan tentukan hasilnya. Kan?

Yang penting, jangan pernah rasa penat untuk terus berharap pada DIA. Sebab, DIA pun tak akan pernah penat untuk terus memberi dan menghidupkan harapan setiap hambaNYA.

So, don’t worry too much, okay? Just go with the flow.

Allah takkan bagi benda buruk kepada hambaNya yang beriman. Bahkan, yang buruk pada mata kita sebenarnya adalah yang paling baik di mata Allah, PERCAYALAH.

Orang akan tanya, kenapa saya tulis panjang-panjang macam ni kat FB? Bukan best pun cerita saya nak kongsi-kongsi kat orang.

Jawapan saya, saya tulis panjang-panjang ni hari ni, bukan untuk orang lain, tapi sebenarnya untuk DIRI SAYA SENDIRI.

Orang kata, dalam kehidupan berumahtangga ni ada banyak episod yang kita kena tempuh. Ada pasang dan ada surutnya.

Jadi saya nak cerita ni terus abadi kat timeline FB saya ni, supaya, bila ada episod-episod baru yang muncul esok, lusa atau 10, 20 tahun akan datang, saya akan sentiasa ingat dan diingatkan tentang episod 1 kisah cinta saya yang tercoret dalam tulisan panjang ni.

Dan, satu lagi, kalau korang baca balik kat atas, saya yang banyak buat tak tentu hala sebelum ni sehingga perkahwinan kami tergendala ke usia 30. Hu.

Jadi saya nak sentiasa ingat dan diingatkan supaya saya tidak lagi beri kesakitan dan keperitan yang pernah saya bagi dulu kat dia, saya, Mama, Ayah, Wan dan seluruh ahli keluarga saya.

Sekarang ni, tentang anak, harta, kerjaya bahkan tentang kehidupan yang mendatang, saya masih lagi berpegang pada premis yang sama;

JUST GO WITH FLOW. InsyaAllah, everything will be fine and perfect.

Terakhir, untuk kawan-kawan yang masih belum bertemu jodoh,

Seriously, don’t worry. Just go with the flow. Keep a strong faith in HIM and HE will certainly give the BEST for you, insyaAllah.

Baca lagi: Jawapan Penuh Saya Bila Kawan Baik Tanya, ‘Bila Nak Kahwin Bro?’


Skuad Gimnas Negara Bawa Pulang Gangsa

Pasukan gimnastik berirama senior negara berjaya menghadiahkan pingat gangsa kepada negara dalam Kejohanan Gimnastik Berirama Asia 2018 di Axiata Arena semalam.

Skuad Malaysia yang dibarisi oleh gimnas hebat seperti Chan Mei Thung, Koh Jei Yi, Nur Naieme Zainul Arifin, Rachel Cheng, Tee Wei Wen dan Shak Yuki berjaya memungut 16.200 mata sekaligus melayakkan mereka mendapat pingat gangsa.

Pingat emas dimenangi oleh skuad dari Jepun dengan pungutan mata sebanyak 17.750 mata manakala pingat perak dibawa pulang oleh skuad dari Kazakhstan dengan kutipan mata 16.750 mata.

Dalam masa yang sama acara individu yang disertai oleh Amy Kwan Dict Weng tidak berjaya membawa pulang apa-apa pingat dan mengakui kesilapan yang dilakukan sehingga tidak berjaya membawa pulang pingat untuk negara.

Beliau yang hanya berjaya mengumpul 54.540 mata yang menempatkan beliau ditangga ke-10 dan ditemani oleh rakan senegara, Izzah Amzan ditangga ke-13 dengan 51.950 mata. Tahniah diucapkan buat skuad gimnastik berirama Malaysia.


Skuad Hoki Tewas Namun Beri Saingan Sengit Demi Menempa Sejarah Baru Negara

Semalam, skuad hoki negara telahpun mencipta sejarah layak ke perlawanan akhir Kejohanan Hoki Piala Asia 2017 buat pertama kali sejak ia diperkenalkan Persekutuan Hoki Asia (AHF) pada tahun 1982.

Hari ini, Malaysia Tigers ditakdirkan untuk bertemu dengan kuasa kuat hoki Asia, India pada peringkat akhir.

Pada peringkat kumpulan ‘Super 4s’, pasukan negara tewas kepada India 6-2 sekaligus menjadikan India juara kumpulan peringkat ini lalu layak ke peringkat akhir.

Malaysia pula berjaya mengikat kedudukan seri 1-1 bersama Korea Selatan lalu memberi laluan kepada pasukan negara berada di tangga kedua peringkat ‘Super 4s’, juga membenarkan skuad kebangsaan beraksi di perlawanan akhir menentang India.

Perlawanan yang berlangsung pada pukul 7:30 malam waktu Malaysia ini menyaksikan India berjaya menjaringkan gol pendahuluan pada minit ke-3 melalui jaringan padang Ramandeep Singh.

Kedudukan Malaysia terus ditekan apabila Lalit Upadhyay menambah kedudukan India hasil jaringan tambahan gol padang pada minit ke-29.

Tidak membiarkan pasukan negara pulang dengan tangan kosong, Muhammad Shahril Saabah berjaya memberi saingan dengan mendekatkan jarak jaringan hasil daripada gol padang pada minit ke-50.

Usaha untuk mengekang kemaraan India menjadi juara Kejohanan Hoki Piala Asia 2017 tidak kesampaian apabila pasukan India berjaya bertahan sehingga ke minit terakhir perlawanan walaupun Malaysia mengeluarkan kesemua kesebelasan utama melakukan serangan ke gawang India.

Tewas 2-1 kepada India, menjadikan Malaysia pasukan naib juara kejohanan berprestij tinggi ini. Walaupun tewas, pasukan negara berjaya melakar rekod terbaik dalam sejarah hoki negara apabila ini merupakan kali pertama Malaysia berada di kedudukan ini semenjak perlawanan ini dipertandingkan.

Syabas sekali lagi dari Vocket kepada skuad hoki kebangsaan di bawah bimbingan jurulatih Stephen van Huizen menduduki tempat naib juara di Kejohanan Hoki Piala Asia 2017!

Cabaran negara seterusnya sudah tentu kepada kejohanan Piala Dunia 2018 yang bakal dilangsungkan di India pada akhir November tahun hadapan. Teruskan sokongan anda kepada pasukan kebangsaan. Malaysia boleh!


‘Skullbreaker Challenge’, Cabaran Gila Yang Sedang Tular Di TikTok

Skullbreaker challenge atau juga dikenali sebagai tripping jump challenge semakin mendapat perhatian dalam kalangan remaja di seluruh dunia terutama bagi mereka yang menggunakan aplikasi TikTok.

Bagi anda yang tidak tahu, challenge ini biasanya akan dilakukan oleh tiga remaja yang berdiri sebaris dan mereka yang berada di kedudukan tengah akan melompat sebelum disepak oleh dua rakan mereka yang berada di sebelah.

Warning : Skullbreaker Challenge is trending I urge you all to show your children and parents and teach them this is really dangerous. It can break skull and can cause some serious problem.#skullbreakerchallenge pic.twitter.com/OQQ8idnbfA

— Simmi Ahuja (@SimmiAhuja_) February 15, 2020

Sepakan yang biasanya dilakukan di buku lali itu akan menyebabkan rakan mereka yang melompat tadi jatuh terlentang dan mendarat menggunakan bahagian belakang mereka sekaligus menyebabkan ia dipanggil skullbreaker atau secara mudahnya boleh mematahkan tulang.

Trend itu turut mendapat perhatian netizen di Twitter yang menggesa agar challenge tersebut dihentikan kerana boleh mendatangkan kecederaan serius kepada mereka yang melakukannya.

"Skullbreaker Challenge"I hope that Malaysian will never do that.NON-SENSE. RIDICULOUS. STUPID.

Ada perempuan Brazil dan lelaki US dah meninggal. pic.twitter.com/1l0oAZnTEu

— Huzaifah Omar (@huzaifahomar_) February 14, 2020

This #skullbreaker act is super appalling,, can easily lead to handicappness or fatality. It must be stopped!!#TikTok#awareness pic.twitter.com/BgPgyEKpV6

— أ.د. عديل شودري 🇸🇦 (@adeelkau) February 14, 2020

Perkara tersebut juga turut diakui pakar perubatan Dr. Shazif Othman yang berpendapat ia sangat berbahaya dan boleh menyebabkan kecacatan kekal serta memberi kesan jangka masa yang buruk di masa hadapan.

Bahaya… 'tripping jump challenge' boleh sebabkan kematian!https://t.co/zJFAcu90cH#AWANInews #AWANIpagi pic.twitter.com/WqvkVgyyPp

— 🇲🇾Astro AWANI🇲🇾 (@501Awani) February 15, 2020

“Jika terkena impak yang besar, ia boleh menyebabkan kematian otak atau ‘brain dead’. Ini kerana, jika dilihat video cabaran itu, individu terbabit terjatuh secara mengejut.

“Kesannya, ia juga boleh menyebabkan fizikal kecederaan pada sel-sel tisu di bahagian kaki,”‘ kata Dr Shazif seperti dilaporkan Astro Awani.

Malah, aplikasi popular TikTok juga turut mengeluarkan kenyataan mengenai trend tersebut yang sedang berlegar-legar di laman mereka.

Dalam satu maklum balas kepada portal Gulf News mereka menjelaskan akan memadamkan video yang memaparkan cabaran tersebut demi memastikan keselamatan pengguna mereka di seluruh dunia dan bagi mengelakkan orang ramai terus meniru perbuatan tersebut.

Tahukah anda, aplikasi TikTok sebenarnya bukan saja tempat untuk berhibur tetapi ia juga boleh menjadi tempat untuk mendapatkan tips pendidikan, bisnes, travel, tip kehidupan, nasihat kewangan dan banyak lagi.Klik pautan di bawah untuk membaca.

Bukan Aplikasi ‘Sampah’, Ini Manfaat Lain TikTok Yang Ramai Tidak Tahu

Wanita Ini Jumpa Suaminya Yang ‘Hilang’ Dalam Video TikTok

‘Sponsor’ Pekerja Ke Mekah, Rupanya Ini Identiti Sebenar Lelaki Cina Yang Tular Di TikTok


Lihat Bagaimana Skuter Elektrik Ini Boleh Dilipat Dan Dibimbit Dengan Tangan

Skuter elektrik jenama Moveo ini telah diperkenalkan di Britain dengan harga pengenalan GBP2,000 pada tahun 2013. Ia merupakan sebuah produk pengangkutan yang inovatif dan membantu menyelesaikan masalah tiada tempat letak kenderaan. Meskipun skuter Moveo ini seberat 25kg, itu tidak menghalang ia untuk memberi keselesaan, kepelbagaian dan bergaya kepada penunggangnya. Ia satu alat pengangkutan peribadi yang canggih dan praktikal.

1. Dibina dari bahan komposit dan peralatan yang ringan sehingga ia boleh ditarik seperti sebuah bagasi.

2. Pengalaman menunggang yang mengasyikkan dengan kelajuan 28 batu/jam.

3. Kerusinya disalut kulit dan boleh digalas seperti beg. Ia juga boleh diubahsuai ketinggiannya mengikut keselesaan penunggang

4. Menggunakan lampu LED yang jimat bateri tetapi cerah.

5. Tidak memerlukan perbelanjaan yang besar untuk maintenance dan mudah dijaga.

Menarik skuter sebegini. Orang-orang hipster pasti suka. Ataupun mereka yang sukakan kelainan.

LIKE dan FOLLOW Vocket di Facebook serta Instagram


Skuter Pintar Xiaomi Untuk Anda Yang Suka ‘Ride’ Gaya Ringan Dan Santai

Jika anda peminat setia Xiaomi, anda sudah pasti tahu Xiaomi bukan sekadar jenama telefon pintar sahaja. Sebelum ini Xiaomi pernah mengeluarkan beberapa produk elektronik seperti lampu, pembersih udara, penapis air, periuk nasi dan sebagainya.

Dan antara produk yang menarik perhatian saya adalah Skuter elektrik keluaran Xiaomi. Berdasarkan pemerhatian awal, apa yang boleh saya katakan ianya sangat berbaloi untuk dimiliki.

Sebelum mengulas lebih lanjut, mari kita ketahui serba sedikit tentang penggunaan skuter elektrik. Skuter elektrik jenis mudah alih seperti ini kebiasaanya digunakan untuk ride gaya ringan dan santai. Bukan untuk pecut laju-laju. Kalau anda expect boleh ride sampai balik kampung, skuter ini bukan untuk anda.

Dari sisi luaran, skuter pintar Xiaomi Mi Mijia menampilkan rekabentuk yang sungguh minimalis. Sesuai untuk anda yang suka tampil dengan gaya sederhana dan kemas. Dengan teknologi yang ada pada skuter ini, ia boleh disambungkan terus ke telefon pintar anda yang mana ia memudahkan anda untuk mengetahui status bateri, kecepatan kelajuan dan lain-lain.

Skuter Xiaomi Mi Mijia diperbuat daripada aloi aluminium supaya lebih tahan lasak dan tidak berkarat. Mampu bergerak sejauh 30 km jika beban yang dibawa adalah bawah 75 kg. Meskipun begitu, had keupayaan maksimum skuter ini boleh menampung sehingga 100 kg.

Untuk kelajuan, had maksimum skuter ini mampu memecut sehingga 25 km/j, manakala untuk energy saving mood adalah pada kelajuan 18 km/j. Paling menarik, bateri skuter ini hanya mengambil masa selama 5 jam untuk dicas penuh.

Dengan lebar sepanjang 1080 mm dan seberat 12.5 kg, skuter ini boleh dilipat dan mudah dibawa ke mana-mana. Boleh simpan dalam bonet kereta atau gendong saja. Untuk mengetahui lebih lanjut, anda boleh tonton video promo Xiaomi Mi Mijia di bawah:

Di negara-negara maju, anda boleh lihat ramai orang menggunakan skuter elektrik ini, terutama ketika bergelut dengan waktu sibuk. Contoh yang paling dekat adalah di Singapura.

Buat anda yang memang sedang mencari skuter elektrik jenis seperti ini, Xiaomi Mi Mijia memang sangat disyorkan, ia adalah salah satu skuter power yang boleh anda miliki pada harga dibawah RM2k.

Rasa berbaloi dan puas hati? Anda boleh dapatkannya di sini sebelum kehabis stok.


Tak Sangka Tempat Secantik Ini Ada Di Malaysia Dan Ianya Baru Ditemui

Tak habis fikir ada tempat secantik macam ni di Malaysia. Mungkin ada yang kata gambar ni edit atau gambar original di Salar de Uyuni, Bolivia. Tapi tidak! Sebab semua gambar ni di Sky Mirror Kuala Selangor. Orang Kuala kena bangga! Hahaha.

Kali ni saya nak share tip ke Sky Mirror. Jemput baca dan jangan lupa share untuk bercuti ke syurga tersembunyi ni! Tapi nak cerita sikit, Sky Mirror adalah tempat pelancongan yang baru ditemui di Kuala Selangor. Jadi, tak peliklah kalau anda baru tahu.

Untuk maklumat, Sky Mirror Kuala Selangor hanya boleh dikunjungi 6 hari setiap bulan Lunar Cina. Bukan hari-hari ya.

Bagi aku, Sky Mirror ni satu tempat yang ajaib! Sebab ianya di tengah laut dan bukan pulau kerana bila air pasang, tempat tersebut akan ditenggelami air setinggi 6 meter (tinggi syiling rumah 2 tingkat) kapal besar pun boleh lalu.

Bila air surut, barulah jadi seperti pulau buatan. Disebabkan ada air bertakung di atas pasir tersebut maka terjadinya “sky mirror” pantulan langit yang dapat menghasilkan gambar seperti berdiri di atas lantai cermin. Pemandangannya terlalu cantik, Subhanallah.

Cukuplah cerita pendek mengenai keajaiban Sky Mirror, ni tips yang aku nak share.

1. Tak perlu terbang ke Bolivia, cuma perlu drive sejam dari Kuala Lumpur ke Kuala Selangor. (tujuan – jambatan Sungai Buloh Sasaran)

2. Perjalanan dari Sasaran menaiki bot ke Sky Mirror mengambil masa 30 minit, pastikan anda menepati masa. Andai kata bot gerak pukul 8 pagi, anda kena ada dekat sana pukul 7:30. Kalau lambat, bot terpaksa tinggalkan anda kerana faktor air surut.

3. Semasa menaiki bot menuju ke Sky mirror kalau beruntung, anda akan dapat tengok ikan Dolphin. Aku termasuk orang yang beruntung sebab dapat tengok ikan Dolphin melompat-lompat. Terpengun ada ikan Dolphin dekat laut Kuala Selangor sampai aku terlupa nak tangkap gambar. Hahaha.

4. Di Sky Mirror, anda ada masa 1-2 jam untuk bergambar sampai puassss. Di sana akan ada orang yang tolong tangkap gambar, cuma pakai handphone dan camera sendiri.

5. Tip untuk bergambar, utamakan bayang-banyang! Pakai baju cerah dan warna-warni supaya ada kontra color di shadow nanti. Jangan pakai baju gelap ye bang. Kalau boleh pakai seluar paras betis atau seluar pendek dan tak perlu pakai kasut. Gunakan aksesori yang disediakan seperti payung, kipas dan lain-lain sebaik mungkin untuk mendapatkan gambar yang unik. Just be kreatif.

6. Selesai di Sky Mirror, anda akan dibawa ke Pulau Angsa. Di pulau ni takda apa, cuma singgah untuk tunggu air pasang dan isi perut, sambil makan, boleh lah tengok-tengok sudut yang cantik untuk bergambar.

7. Balik ke Sasaran, bermacam-macam jenis burung memegang kain rentang yang bertulis “Selamat jalan dan berjumpa lagi.” Haha (bergurau).

Bila tengok gambar di Sky Mirror, aku macam tak percaya ! Seriuosly tempat tu sangat cantik dan unik. Uollssss must visit guyss!

Pergilah lah sebelum orang dah ramai pergi boleh set jadual bercuti dah.

Oh ya! Lupa nak bagitau. Macam mana urusan nak ke Sky Mirror ?

Anda boleh contact atau whatsapp Uncle Ah Huat atau Calvin, aku pergi Sky Mirror dengan dia orang. Bapak dengan anak, dua-dua bagus. Si Calvin banyak bagi idea untuk tangkap gambar yang ohsem! Dan dia sanggup baring sampai pakaiannya basah untuk snap gambar aku.

Itulah 7 tips dari aku yang dah ke sana, aku harap perkongsian ni dapat membantu korang untuk ke Sky Mirror Kuala Selangor.


Sky Mirror World Tawar Promosi ‘Beli 2 Tiket Percuma 1’ Sehingga 31 Julai 2020

Adakah anda stress kerana kerja yang banyak di pejabat atau ingin bercuti bersama keluarga tetapi disebabkan musim persekolahan akan bermula semula tidak lama lagi, anda inginkan destinasi yang dekat sahaja.

Pasti anda pernah melihat gambar yang cantik dikongsikan oleh rakan-rakan sosial media anda berada di Sky Mirror dan Blue Tears di Kuala Selangor. Mesti anda terpesona melihat keindahan tempat tersebut dan ingin ke sana.

Ini adalah peluang keemasan untuk anda kerana Sky Mirror World kini tawarkan promosi tiket beli 2 percuma 1. Difahamkan terdapat dua pakej yang ditawarkan iaitu ke Sky Mirror berharga RM80 dan juga pakej yang meliputi bagi helang makan, melihat kelip-kelip dan ‘blue tears’ berharga RM80 juga.

Menariknya, anda juga akan dapat diskaun sebanyak 30% tiket untuk dewasa dan 50% diskaun untuk kanak-kanak bagi pembelian seterusnya. Promosi ini sah untuk membuat tempahan dan pembayaran sebelum 31 Julai 2020. Tarikh mulakan tour bermula pada 30 Jun 2020 sehingga 30 April 2021.

Buat anda yang berminat, bolehlah layari ke laman sesawang ini dan membuat tempahan. Selamat bercuti hujung minggu ini!

Kami kongsikan artikel berkaitan ‘blue tears’ untuk anda dapatkan gambaran keadaan di sana. Klik sahaja pautan di bawah ini.

Kecantikan Luar Biasa ‘Blue Tears’ Di Kuala Selangor Jadi Tarikan Pelancong Seluruh Dunia

‘Onsen’ Terbesar Malaysia Di Hulu Langat Bakal Jadi Tarikan Pelancong Seluruh Dunia

5 Sebab Kuala Langat Jadi Destinasi ‘Day Trip’ Yang Unik Dan Terbaik Buat Warga Kota


Skytrex Di Sungai Congkak, Hulu Langat Tarikan Terbaharu Buat Penggemar Sukan Lasak

Ini berita baik buat anda yang gemar sukan lasak dan ingin berhibur bersama rakan-rakan ataupun keluarga sambil menikmati alam semulajadi. Skytrex kini dibuka di Sg Congkak, Hulu Langat.

Paling mengujakan, hanya di Skytrex Sungai Congkak terdapat flying fox dan ianya tidak terdapat di Skytrex lain seperti di Langkawi dan Melaka. Malah, terdapat harga promosi untuk flying fox sempena pembukaan Skytrex ini.

.@skytrex dah buka di Sungai Chongkak, Hulu Langat!

Layari https://t.co/Z2a8LSg58l untuk maklumat lanjut dan pembelian tiket.@twt_outdoor @twt_selangor @twtshah_alam pic.twitter.com/fHNubabibf

— Tourism Selangor (@TourismSelangor) July 5, 2019

My happy pills. Bonding time with them ❤ . #missingtherestoftheLibangGirls #thanksMinforthevideo #skytrexsgcongkak

A post shared by  Akhsanur Aja (@akhsanur) on Jul 8, 2019 at 5:37am PDT

A post shared by @ babykmrzmn on Jul 6, 2019 at 5:27am PDT

Harga untuk kemasukan Skytrex ini bermula dari RM55 hingga RM110. Untuk maklumat lanjut, anda boleh layari laman web Skytrex dan membuat tempahan secara atas talian di sini agar memudahkan lagi urusan.

Pastinya Skytrex yang terletak di Sungai Congkak ini dapat menarik anda untuk ke sana. Selain itu, anda juga berpeluang bermandi manda dan menjalankan BBQ serta menjalankan beberapa lagi aktiviti lain yang tersedia bersama keluarga anda.


Skytropolis Funland, Genting Mula Dibuka Kepada Pengunjung

Setelah lebih setahun ditutup disebabkan kerja pengubahsuaian secara besar-besaran akhirnya Skytropolis Funland di Resorts World Of Genting (RWG) telah dibuka semula kepada orang ramai.

Skytropolis Funland bakal memberikan pengalaman yang lebih menarik dengan cabaran penuh mendebarkan untuk permainan taman tema indoor yang lebih pelbagai.

Terdapat 13 jenis permainan yang ditawarkan manakala sembilan lagi dijangka beroperasi dalam tempoh terdekat. Antara tarikan permainan itu ialah Power Surge, Sky Tower, Spin Crazy, Bumper Boss, Disco, Boom Bum, Tea Cups dan Balloon Race. Selain itu, terdapat juga permainan bertaraf antarabangsa seperti The Void, Imaginatrix, dan BigTop Games Park untuk dinikmati pengunjung yang hadir.

Permainan Skytropolis Funland dibuka setiap hari dari 10 pagi hingga 10 malam. Tiket bagi setiap permainan boleh didapati di kaunter pembelian pada harga RM 10 bagi Isnin hingga Jumaat manakala RM 15 pada Sabtu, Ahad, cuti umum dan cuti persekolahan. Mereka juga turut menawarkan pas reviu pada harga RM60 tetapi pas ini hanya dijual di atas talian.

Apa yang menarik di Skytropolis sehingga 24 Februari ini adalah Pokemon Festival di mana anda berpeluang untuk menonton filem Pokemon The Movie: The Power Of Us. Bukan itu sahaja, terdapat juga aktiviti bertemakan Pokemon yang disediakan bagi peminat Pokemon di Skytropolis.

Anda juga boleh bergambar dengan 32 patung Pokemon bersaiz sebenar di SkyAvenue serta pop-up store rasmi yang menjual barangan rasmi Pokemon. Bersempena tahun baru Cina yang masih lagi disambut, terdapat juga Pikachu Parade dan persembahan Pikachu Dance yang akan mengembirakan pengunjung di di Times Square, SkyAvenue setiap hari.

Tiket berharga RM20 (VIP) akan dijual bersama peluang bergambar dengan maskot Pokemon untuk tayangan setiap hari jam 8 malam.


Bose SleepBuds Boleh Bantu Anda Tidur Nyenyak Sebelah Orang Berdengkur

Setiap manusia pastinya mendambakan tidur yang sempurna meskipun dalam waktu yang singkat. Gangguan seperti masalah pasangan yang berdengkur, pencemaran bunyi atau bunyi dari luar rumah pula kadang kala tidak dapat dielakkan.

Memandangkan ramai daripada manusia yang terpalit dengan masalah ini, syarikat Bose yang cukup terkenal dengan penghasilan earphone dan headphone berkualiti tinggi pada kali ini bakal mengeluarkan sleepbuds.

Penggunaan sleepbuds ini yang hadir dengan teknologi noise cancelling bakal membantu menghalang bunyi luar daripada mengganggu tidur mereka. Awesome bukan?

Projek yang bermula secara crowdfunding di Indiegogo ini ternyata berjaya menarik perhatian ramai setelah berjaya mencapai target $50,000 lebih pantas daripada yang dijangkakan. Setakat ini Bose sleepbuds sudah berjaya mengutip $449,680 daripada 2925 individu yang berminat.

Buat anda yang mengalami masalah tidur, ini teknologi terbaru buat anda. Sleepbuds yang kemas, selesa dan disertakan dengan muzik serta jam loceng. Kami jangkakan produk ini bakal menjadi trend beberapa tahun daripada sekarang dan bakal mula dijual dengan lebih rendah apabila syarikat seperti Xiaomi mula memperkenalkannya.


Akhirnya Seseorang Mengambil Gambar Tempat Pelancongan Dari Sudut Yang Berbeza. Hasilnya Sangat Mengejutkan

Dibawah adalah sambungan kepada Tempat Tarikan Pelancong Biasa Anda Lihat Namun Dari Sudut Berbeza. Enjoy!

3. Papan Tanda Hollywood, California, USA


Tonton Trailer Pertama Filem Seram Slender Man Yang Penuh Dengan Aksi Seram

Slenderman asalnya merupakan sebuah karakter fiksyen yang hanya dikenali sebagai internet Meme popular dengan Creppy Pasta dan menjadi kisah urban legend  yang secara tidak langsung dikatakan wujud.

Populariti Slenderman kemudiannya berterusan dan diadaptasikan dalam bentuk permainan video, artwork dan juga beberapa filem. Slender Man Movie ini diarahkan oleh Sylvain White dan dibintangi oleh Javier Botet dan Jaz Sinclair. Slender Man akan mula ditayangkan di pawagam pada 18 May 2018. Sebelum itu jom tonton trailer pertama filem Slender Man terlebih dahulu.


Slot AFC Cup 2018, Pasukan Mana Layak Ganti Pahang Yang Menolak Tawaran FAM?

Isu pasukan yang akan beraksi dalam saingan AFC Cup 2018 mencuri perhatian peminat bola sepak Malaysia sejak kebelakangan ini.

Selepas Kedah yang muncul sebagai Juara Piala FA 2017, gagal mendapatkan lesen AFC, mereka tidak dibenarkan untuk mengambil bahagian dalam saingan AFC Cup 2018.

Apa yang menjadi bualan peminat bola sepak Malaysia ketika ini adalah pasukan mana yang akan beraksi dalam AFC Cup 2018 selepas Pahang mengumumkan menolak tawaran FAM.

Sebelum terus mempelbagaikan lagi andaian, Vocket FC akan menerangkan bagaimana kriteria pemilihan sesebuah pasukan untuk mengisi slot kejohanan AFC Cup 2018.

Bagi kejohanan AFC Cup,  sekurang-kurangnya ‘1 direct slot‘ akan diberikan kepada MA yang berada di ranking ke 7 hingga 12, seperti gambar dibawah.

Berdasarkan rajah diatas, Malaysia menerima ‘2 direct slot‘ ke peringkat kumpulan AFC Cup 2018.

Menurut ‘Entry Manual: AFC Club Competitions 2017-2020‘, slot maksimum bagi sesebuah MA adalah 1/3 dari jumlah pasukan yanag bertanding dalam liga divisyen teratas sesebuah MA tersebut.

Selain itu, bagi setiap MA, hanya 2 pasukan sahaja yang dibenarkan menyertai AFC Cup serta maksimum ‘2 direct slot’ diberikan kepada setiap MA.

Malaysia layak menerima 2 direct slot mengikut kedudukan AFC MA Ranking

Untuk menentukan pasukan mana yang layak beraksi dalam kejohanan AFC Cup 2018, ‘Sporting Criteria‘ seperti berikut akan diambil kira.

1) Pasukan perlu perlu berada dalam status berikut:

2) Jika sesebuah MA itu tidak mempunyai kejohanan kalah mati,

3) Sekiranya, juara kejohanan kalah mati juga menamatkan saingan liga pada kedudukan dibawah, pasukan yang layak adalah

Semua syarat yang ditetapkan melalui ‘Sporting Criteria’ ini hanya digunapakai oleh pasukan yang menamatkan liga dalam kedudukan 50% dari jumlah pasukan yang bertanding (pada hari pertama sepak mula).

Sebagai contoh, Liga Super Malaysia dimulakan dengan 12 pasukan bertanding, dan ‘Sporting Criteria’ ini hanya sah digunapakai untuk pasukan yang menamatkan liga di kedudukan 6 teratas.

Juara Liga Super Malaysia 2017 (Johor Darul Ta’zim) dan Juara Piala FA (Kedah FA) layak menerima direct slot AFC Cup 2018.

Disebabkan Kedah FA tidak memiliki lesen kelab AFC, Pahang FA yang telah muncul sebagai naib juara Liga Super Malaysia 2017 adalah pasukan yang berada dalam turutan seperti perkara (1).

Melalui laman sosial rasmi Pahang FA, Persatuan Bola Sepak Negeri Pahang telah mengeluarkan kenyataan menolak ‘tawaran’ FAM untuk beraksi dalam saingan AFC Cup 2018.

Mengikut manual pertandingan, jika sesebuah pasukan itu menolak untuk beraksi dalam kejohanan peringkat AFC, walaupun pasukan itu memiliki lesen kelab AFC dan memenuhi semua ‘sporting criteria’, slot yang telah diberikan (direct / play-off slot) akan dibatalkan.

Dalam kes Pahang ini, mereka menolak tawaran dari FAM dan ini menyebabkan FAM perlu mencari pengganti yang layak dari kedudukan Liga Super Malaysia 2017.

Mengikut kedudukan liga, Felda United adalah pasukan ke 3 tetapi tidak memiliki lesen kelab AFC. Tempat ke 4, Kedah FA – juga tidak memiliki lesen. Perak yang berada dikedudukan ke 5 liga pula tidak memohon untuk lesen kelab AFC.

Tempat ke 6 liga, yang juga terakhir seperti yang diterangkan diatas, Selangor mungkin menjadi pasukan yang akan beraksi dalam saingan AFC Cup 2018.

Nota: PKNS FC tidak layak beraksi walaupun Selangor menolak untuk beraksi dalam AFC Cup 2018 berdasarkan peraturan menamatkan liga dalam kedudukan 50% dari jumlah pasukan yang bertanding (pada hari pertama sepak mula).


Bermula Sebagai Startup, Slurp! Berjaya Peroleh Suntikan Dana Sebanyak RM2.5 Juta

Siapa sangka dengan hanya menjalankan bisnes melibatkan penggunaan sistem cloud berasaskan bisnes makanan sudah mampu membuatkan Slurp! berjaya membuatkan restoran francais untuk memilih servis mereka. Lebih mengagumkan, Slurp! yang baru berusia 3 tahun ini berjaya memperoleh dana sebanyak 7 angka pada minggu ini.

Melalui pelaburan terbaru daripada Axiata Digital, Slurp! telah berjaya memperoleh dana sebanyak RM2.5 juta secara total. Dana yang disalurkan oleh Axiata Digital ini bakal memberi peluang buat Slurp! memantapkan lagi sistem cloud mereka serta secara tidak langsung bakal membuka peluang buat pemilik restoran diluar sana menggunakan servis mereka.

Berdasarkan dana yang baru diterima, Slurp! telah memulakan misi mengembangkan bisnes mereka dengan melantik Mantan Ketua GrabCar Malaysia, Shi-Ying sebagai Pengarah Strategi dan Perkongsian buat Slurp!.

Kami harap selepas ini lebih banyak lagi syarikat digital yang berkembang di Malaysia sekaligus bakal memberi saingan buat syarikat-syarikat digital di luar sana. Tahniah Slurp!

Baca lagi: Bagaimana Sistem ‘Slurp!’ Bakal Memudahkan Anda Sebagai Peniaga Makanan


Smart Battery Case Diperkenalkan Buat iPhone 11 Dengan Harga RM539

Apple pada minggu ini telah melancarkan aksesori terbaru mereka iaitu Smart Battery Case khas buat iPhone 11, 11 Pro dan 11 Pro Max. Seperti yang dilancarkan sebelum ini, aksesori ini bakal membantu pengguna model terbaru iPhone kapasiti bateri tambahan sehingga 50%.

Pada tahun ini, Apple nampaknya tampil dengan sedikit perubahan pada aksesori mereka dengan menyertakan sebuah butang kamera pada bahagian kanan Smart Battery Case. Penyediaan butang ini secara tidak langsung memudahkan pengguna mengambil gambar dengan lebih pantas.

Berdasarkan pemerhatian kami di laman web Apple Malaysia, tiga warna ditawarkan buat Smart Battery Case terdiri daripada warna hitam, putih dan pink sand dengan harga penjualan bermula daripada RM539.

Sebelum ini, Apple telah melancarkan dua lagi produk baharu iaitu Macbook Pro 16-inci dan AirPods Pro. Klik pautan di bawah untuk bacaan lanjut.

Apple Lancarkan AirPods Pro Dengan Harga RM1,099

Apple Lancarkan Macbook Pro 16-Inci Dengan Harga Bermula Daripada RM10,499

Berita iPhone 12 Buat Pengguna Tegar Apple Rasa Rugi Beli iPhone 11